cyanic-selkie/wikianc huggingface dataset:
ടിപ്പു സുൽത്താൻ
കടത്തനാട്
1766ലെ സൈനികനീക്കത്തിന് ശേഷം ഹൈദർ തിരിച്ചുപോയപ്പോൾ, കടത്തനാട്ടെ നായന്മാർ അവിടെയുള്ള മാപ്പിളമാർക്കെതിരെ കലാപം നടത്തി. പരാതിയെത്തുടർന്ന് ഹൈദരാലി വലിയൊരു സൈന്യവുമായി തിരിച്ചുവന്നു. ഒരു നദിയുടെ ഇരുകരകളിലുമായി മൈസൂർ സേനയും നായർപ്പടയും നിലയുറപ്പിച്ചു. അടുത്ത ദിവസം യുദ്ധം ആരംഭിക്കുകയും നായർപ്പട നിശ്ശേഷം തോൽപ്പിക്കപ്പെടുകയും ചെയ്തു. ചിതറിയോടിയ നായർപ്പടയെ പിന്തുടരുകയും അവർക്ക് വലിയ നാശനഷ്ടം വരുത്തുകയും ചെയ്തു മൈസൂർ സേന.
ടിപ്പുവിന്റെ 14 മക്കളിൽ അവശേഷിച്ച ഏക മകനായ ഗുലാം മുഹമ്മദ് സുൽത്താൻ സാഹിബ് എഡിറ്റു ചെയ്ത മുഗൾ പ്രതിനിധിയുടെ വിശദീകരണത്തിൽ കടത്തനാട് യുദ്ധത്തിൽ പരാജയപ്പെട്ട നായർ പടയുടെ അവസ്ഥ കാണാം.
കിലോമീറ്ററുകളോളം വിജനമായ പ്രദേശങ്ങളിൽ ആകെ കാണാനുണ്ടായിരുന്നത് ചിതറിക്കിടക്കുന്ന ശരീരഭാഗങ്ങൾ, വികൃതമാക്കിയ മൃതദേഹങ്ങൾ എന്നിവ മാത്രമായിരുന്നു. ഹൈദർ അലി ഖാന്റെ സേനയുടെ പിന്നാലെ വന്ന മാപ്പിളമാർ നായന്മാരുടെ സ്ഥലങ്ങളിൽ ഭീകരാവസ്ഥ സൃഷ്ടിച്ചുകൊണ്ട് സ്ത്രീകളെയും കുട്ടികളെയും ഉൾപ്പെടെ കണ്ണിൽക്കണ്ടവരെയെല്ലാം കൊന്നൊടുക്കി. കടന്നുവരുന്ന ആക്രമകാരികളുടെ പ്രകൃതം മനസ്സിലാക്കിയതിനാൽ ഒരാൾ പോലും ചെറുത്തുനിൽക്കാൻ ഇല്ലാതെ ഉപേക്ഷിച്ച ഗ്രാമങ്ങൾ, വീടുകൾ, കോട്ടകൾ, കൊട്ടാരങ്ങൾ അങ്ങനെ ജീവിതയോഗ്യമായ ഇടങ്ങളെല്ലാം ആളുകൾ ഉപേക്ഷിച്ചുപോയിരുന്നു.
തിരികെ വന്നാൽ ക്ഷമിക്കാം എന്നും പറഞ്ഞ് തന്റെ ബ്രാഹ്മണരായ ദൂതന്മാർ വഴി (1766 -ന്റെ രണ്ടാംപകുതിയിലെ മുസ്‌ലിം വിരുദ്ധകലാപത്തിനൊടുവിൽ) ഒളിവിലിരിക്കുന്ന നായർ യോദ്ധാക്കൾക്ക് ഹൈദർ അലി സന്ദേശം നൽകി. ഇങ്ങനെ സന്ദേശം കിട്ടി തിരികെ എത്തിയവരെ മുഴുവൻ തൂക്കിലേറ്റുകയും അവരുടെ സ്ത്രീകളെയും കുട്ടികളെയും അടിമകളാക്കുകയുമാണ് ഹൈദർ അലി ചെയ്തത്.
നായന്മാരുടെ ഉന്മൂലനം
നായർ സമൂഹം ഒരു സൈനികസംഘമായിരുന്നു അക്കാലത്ത്. ഹൈദർ ആദ്യം ചെയ്തത് സാമൂഹികമായി നായർ സമൂഹം അനുഭവിച്ചിരുന്ന ഔന്നത്യത്തെ തകർക്കുകയായിരുന്നു. താഴ്ന്നജാതിക്കാർക്ക് കൂടുതൽ ഔന്നത്യവും നൽകി. അതുവരെ നായന്മാരെ ബഹുമാനിച്ചിരുന്ന മറ്റു ജാതിക്കാരെ തിരിച്ച് ബഹുമാനിക്കേണ്ട അവസ്ഥ സംജാതമായി. തീണ്ടൽ തിരിച്ച് നടപ്പാക്കി. ആയുധം ധരിക്കാനുള്ള നായർ സമൂഹത്തിന്റെ അവകാശം ഹൈദർ ഇല്ലാതാക്കി. ആയുധധാരിയായ നായരെ എവിടെക്കണ്ടാലും വധിക്കാനുള്ള അവകാശം ജനങ്ങൾക്ക് വകവെച്ചുകൊടുത്തു.
കടത്തനാടുള്ള ഏതാണ്ട് 2000 നായർ പടയാളികൾ കുറ്റിപ്പുറം കോട്ടയിൽ ഏതാനും ആഴ്ച്ച ടിപ്പുവിന്റെ വലിയ സേനയോട് കീഴടങ്ങാൻ കൂട്ടാക്കാതെ നിലയുറപ്പിച്ചു. പക്ഷേ പട്ടിണിയാൽ അവർ മരിച്ചുതുടങ്ങിയപ്പോൾ ടിപ്പു കോട്ടയിൽ പ്രവേശിച്ചു. സ്വമനസാലെ ഇസ്ലാമിലേക്ക് മാറുകയാണെങ്കിൽ കൊല്ലാതിരിക്കാം, അല്ലെങ്കിൽ നിർബന്ധിതമായി പരിവർത്തനം ചെയ്തു നാടുകടത്തപ്പെടും എന്ന നിർബന്ധത്തിനു വഴങ്ങി എല്ലാവരും, മറ്റു നിർവ്വാഹമില്ലാതെ ഇസ്ലാമിലേക്ക് പരിവർത്തനം ചെയ്തു. മതംമാറ്റച്ചടങ്ങിനു ശേഷം സ്ത്രീപുരുഷന്മാർ അടക്കം കീഴടങ്ങിയ എല്ലാവരെക്കൊണ്ടും തങ്ങളുടെ വിശ്വാസം വിലക്കിയ പശുമാംസം നിർബന്ധപൂർവ്വം തീറ്റിക്കുകയുണ്ടായി. കുറ്റിപ്പുറം വല്ലപ്പുഴക്കടുത്തായി ഇടിഞ്ഞു പൊളിഞ്ഞ നിലയിൽ ആ പഴയ കോട്ടയുടെ ഭാഗങ്ങൾ ഇന്നും നിലകൊള്ളുന്നുണ്ട്
പരപ്പനാട് രാജകുടുംബത്തിലെ ടിപ്പുവിന്റെ സേനയുടെ പിടിയിൽ നിന്നും രക്ഷപ്പെട്ട ഒന്നോ രണ്ടോ അംഗങ്ങളൊഴികെ ഒരു താവഴിയെ മുഴുവൻ നിർബന്ധിതമായി ഇസ്ലാമിലേക്ക് മതംമാറ്റം നടത്തുകയുണ്ടായി. അതുപോലെ നിലമ്പൂർ രാജകുടുംബത്തിലെ ഒരു തിരുപ്പാടിനെ തട്ടിക്കൊണ്ടുപോയി നിർബന്ധപൂർവം മതംമാറ്റി. പിന്നീട് ഇങ്ങനെ മതംമാറ്റിയവരെ ഉപയോഗിച്ച് മതംമാറ്റശ്രമങ്ങൾ നടന്നതായി റിപ്പോർട്ടുകൾ ഉണ്ട്.
കീഴടങ്ങിയ കോലത്തിരിയെ കൊന്നതിനു ശേഷം അദ്ദേഹത്തിന്റെ ശവശരീരം ആനയുടെ കാലിൽകെട്ടി തെരുവിലൂടെ വലിച്ചുകൊണ്ടുപോയി ഒരു മരത്തിനു മുകളിൽ തൂക്കിയിട്ടു. കീഴടങ്ങിയ പാലക്കാട് രാജാവായ എട്ടിപ്പങ്ങി അച്ചനെ സംശയത്തിന്റെ പേരിൽ തുറുങ്കിലടച്ച് പിന്നീട് ശ്രീരംഗപട്ടണത്തേക്ക് കൊണ്ടുപോയി. അദ്ദേഹത്തെപ്പറ്റി പിന്നീട് യാതൊന്നും കേട്ടിട്ടില്ല.
ടിപ്പുവിന്റെ പട്ടാളക്കാരിൽ നിന്നും രക്ഷപ്പെടുമ്പോൾ പിടിക്കപ്പെട്ട ചിറക്കൽ രാജകുടുംബത്തിലെ ഒരു യുവരാജാവിനു നേരിടേണ്ടിവന്ന ഭീകരമായ അനുഭവം ടിപ്പുവിന്റെ തന്നെ ഡയറിയിൽ പറയുന്നുണ്ട്. ഏതാനും ദിവസത്തെ അധ്വാനത്തിനു ശേഷമാണ് ഒളിവിൽ നിന്നും അയാളെ പിടിച്ചത്. അയാളുടെ മൃതദേഹത്തോട് കടുത്ത അനാദരവാണ് ടിപ്പു കാണിച്ചത്. ഏറ്റുമുട്ടലിൽ കൊല്ലപ്പെട്ട രാജകുമാരന്റെ മൃതദേഹം ആനകളെക്കൊണ്ട് ടിപ്പുവിന്റെ ക്യാമ്പിലൂടെ വലിച്ചിഴച്ചു. അതിനുശേഷം ജീവനോടെ പിടിച്ച അദ്ദേഹത്തെ പതിനേഴ് അനുയായികളോടൊപ്പം ഒരു മരത്തിൽ കെട്ടിത്തൂക്കി. ഇക്കാര്യം ഈസ്റ്റ് ഇന്ത്യ കമ്പനിയുടെ രേഖകളും ശരിവയ്ക്കുന്നുണ്ട്. ടിപ്പുവിനോട് എതിർത്തുനിന്ന മറ്റൊരു ജന്മിയായ കൊറങ്ങോത്ത് നായരെ ഒടുവിൽ ഫ്രഞ്ചുകാരുടെ സഹായത്തോടെ പിടിച്ചു തൂക്കിക്കൊല്ലുകയായിരുന്നു.
1788-ൽ ടിപ്പു മലബാറിലെ നായന്മാർക്കായി പുറപ്പെടുവിച്ച വിളംബരപ്രകാരം പുതിയ സാമുദായിക പരിഷ്കരണങ്ങൾ ഇവയാണ്:
"ഞാൻ ഇവിടം കീഴടക്കിയിട്ട് കഴിഞ്ഞുപോയ ഇരുപത്തിനാല് വർഷമായി നിങ്ങൾ അക്രമകാരികളും മർക്കടമുഷ്ടിക്കാരുമായ ഒരു ജനക്കൂട്ടമായി, യുദ്ധങ്ങൾ നടത്തി നിങ്ങളുടെ മഴക്കാലത്ത് എന്റെ ധാരാളം രക്തസാക്ഷികൾക്ക് ജീവഹാനിയുണ്ടാക്കാൻ ഇടയായിട്ടുണ്ട്. അത് അങ്ങനെയാവട്ടേ, കഴിഞ്ഞതു കഴിഞ്ഞു. ഇനി മുതൽ നിങ്ങളെല്ലാവരും എന്റെ ഭരണം അംഗീകരിച്ച് അനുസരണയോടെ നികുതികൾ നൽകി നല്ല ഒരു ജനതയായി ജീവിച്ചുകൊള്ളണം. ഒരു സ്ത്രീയ്ക്ക് പത്തു പുരുഷന്മാർ എന്ന നിങ്ങളുടെ രീതി വഴി നിങ്ങൾ നിങ്ങളുടെ അമ്മ-പെങ്ങന്മാരെ നിയന്ത്രണമില്ലാതെ ആഭാസകരമായ ഇടപാടുകൾക്ക് വിട്ട് എല്ലാം ജാരസന്തതികളായി മൃഗങ്ങളുടെ അത്ര പോലും നാണമില്ലാത്ത ജീവിക്കുന്നവരാണ്. ഇത്തരം പാപകരമായ പരിപാടികൾ നിർത്തി മറ്റു മനുഷ്യസമൂഹത്തെപ്പോലെ ജീവിക്കാൻ ഇനിയും നിങ്ങൾ തയ്യാറാവാത്ത പക്ഷം, ഞാനിതാ വീണ്ടും പറയുകയാണ് എല്ലാത്തിനെയും ഞാൻ ഇസ്ലാമിലേക്ക് നിർബന്ധമായി മാറ്റുന്നതായിരിക്കും"
ഈ വിളംബരം വ്യാപകമായ പ്രതിഷേധങ്ങൾക്ക് ഇടയാക്കി, അതു വളർന്ന് ഒരു കലാപത്തോളം എത്തി. ഇസ്ലാമിലേക്ക് നിർബന്ധിത മതംമാറ്റത്തിനു വിധേയമാക്കപ്പെടുമെന്നു ഭയന്ന് 30000 ബ്രാഹ്മണർ തിരുവിതാംകൂറിലേക്ക് നാടുവിട്ടു. കോട്ടയം രാജാവും കടത്തനാട് രാജാവും ഈസ്റ്റ് ഇന്ത്യ കമ്പനിയോട് സംരക്ഷണം ആവശ്യപ്പെട്ടു. 1788 -ൽ സാമൂതിരിയെ ആക്രമിച്ച ടിപ്പു മഞ്ചേരിയിലെ കരണവപ്പാടിനെ പിടികൂടി. രവി വർമ്മയും മറ്റു പടിഞ്ഞാറേ കോവിലകത്തെ യുവരാജാക്കന്മാരും കോഴിക്കോട്ടെ നായർപ്പടയാളികളും കൂടി ഈ ആക്രമണത്തെ നേരിട്ടു. ടിപ്പു തന്റെ ഫ്രഞ്ച് കമാണ്ടറായ എം ലാലിയുടെ നേതൃത്വത്തിൽ 6000 പേരടങ്ങുന്ന ഒരു പടയെ അയച്ചെങ്കിലും രവി വർമ്മയെ തോൽപ്പിക്കാനായില്ല.
ഹിന്ദു ക്ഷേത്രങ്ങൾ നശിപ്പിക്കൽ
ലോഗന്റെ മലബാർ മാനുവലിൽ മലബാറിലെ ക്ഷേത്രങ്ങൾ ടിപ്പു നശിപ്പിച്ചതിനെപ്പറ്റി പറയുന്നുണ്ട്. ചിറക്കൽ താലൂക്കിലെ തൃച്ചംബരം ശ്രീകൃഷ്ണ ക്ഷേത്രം, തളിപ്പറമ്പ് രാജരാജേശ്വരക്ഷേത്രം, തലശ്ശേരിയിലെ തിരുവങ്ങാട് ശ്രീരാമസ്വാമിക്ഷേത്രം വടകരയിലെ പൊന്മേരി ശിവ ക്ഷേത്രം എന്നിവയെല്ലാം ടിപ്പുവിന്റെ മൈസൂർ സേന തകർത്ത ഹൈന്ദവക്ഷേത്രങ്ങളാണ്. മലബാർ മാനുവൽ പ്രകാരം മണിയൂർ മുസ്‌ലിം പള്ളി ഒരു കാലത്ത് ഹിന്ദു ക്ഷേത്രമായിരുന്നുവത്രേ. ടിപ്പുവിന്റെ ഭരണകാലത്ത് ഈ ക്ഷേത്രം ഒരു മുസ്‌ലിം പള്ളി ആയി മാറ്റുകയായിരുന്നുവെന്നാണ് കരുതുന്നത്. യുദ്ധകാലത്ത് ക്ഷേത്രങ്ങൾ തകർക്കപ്പെട്ടെങ്കിലും പിന്നീട് നഷ്ടപരിഹാരം നൽകിയതായും രേഖകളുണ്ട്
കേരളത്തിലെ സംസ്കൃതസാഹിത്യത്തിന്റെ ചരിത്രം എന്ന തന്റെ പ്രസിദ്ധമായ പുസ്തകത്തിൽ വടക്കൻകൂർ രാജ രാജ വർമ്മ പറയുന്നത് ഇപ്രകാരമാണ്:
ടിപ്പു സുൽത്താന്റെ സൈനിക ആക്രമണങ്ങളിൽ കേരളത്തിലെ ഹൈന്ദവക്ഷേത്രങ്ങൾക്കുണ്ടായ നഷ്ടങ്ങൾ ചെറുതല്ല. അമ്പലങ്ങൾ കത്തിക്കുക, വിഗ്രഹങ്ങൾ തകർക്കുക എന്നിവ ടിപ്പുവിന്റെയും അത്രതന്നെ ക്രൂരന്മാരായ പട്ടാളത്തിന്റെയും നേരംപോക്കുകളായിരുന്നു. പ്രസിദ്ധവും പുരാതനവുമായ തൃച്ചംബരത്തെയും രാജരാജക്ഷേത്രത്തിലെയും നഷ്ടങ്ങൾ അചിന്തനീയമാണ്
ഹൈദർ അലി അമ്പലങ്ങളെ നികുതി കൊടുക്കുന്നതിൽ നിന്നു ഒഴിവാക്കിയിരുന്നു. എന്നാൽ ടിപ്പുവാകട്ടെ ക്ഷേത്രങ്ങൾക്ക് കനത്ത നികുതിയാണു ചുമത്തിയിരുന്നത്. ഹൈദറിനു കീഴടങ്ങിയ പാലക്കാട്ട് രാജാവിന്റെ കൽപ്പാത്തിയിലെ പ്രസിദ്ധമായ ഹേമാംബിക ക്ഷേത്രം, സാമൂതിരിയെ ഉപേക്ഷിച്ച് ഹൈദറിന്റെ ഭാഗത്തു ചേർന്ന കൊല്ലങ്കോട് രാജാവിന്റെ കാച്ചാംകുറിശ്ശി ക്ഷേത്രം, പാലക്കാട്ടെ ജൈനക്ഷേത്രം എന്നിവയെല്ലാം ടിപ്പുവിന്റെ ഭരണകാലത്ത് ഗുരുതരമായ നാശങ്ങൾ സംഭവിച്ച ക്ഷേത്രങ്ങളാണ്. മറ്റു പല പ്രസിദ്ധ ക്ഷേത്രങ്ങളും കൊള്ളയടിക്കുകയും മലിനമാക്കുകയും ചെയ്തു.
ഗുരുവായൂരിലെ വിഗ്രഹം ഒളിപ്പിച്ചത്
1766-ൽ ഹൈദർ അലി കോഴിക്കോട് കീഴടക്കി പിന്നാലെ ഗുരുവായൂരും. ക്ഷേത്രം നശിപ്പിക്കാതിരിക്കാൻ ക്ഷേത്രാധികാരികളോട് ഹൈദർ 10000 ഫണം ആവശ്യപ്പെടുകയും അവർ അത് ഹൈദറിനു കൊടുക്കുകയും ചെയ്തു. മലബാർ ഗവർണർ ആയിരുന്ന ശ്രീനിവാസ റാവുവിന്റെ ഹൈദർ ഗുരുവായൂരിനെ നശിപ്പിക്കന്നതിൽനിന്നും പിന്മാറി.
ടിപ്പു വീണ്ടും 1789-ൽ കോഴിക്കോട് ആക്രമിച്ചു. ഗുരുവായൂർ അമ്പലത്തിന് ആക്രമണമുണ്ടാകുമെന്ന് ഭയന്ന് മല്ലിശ്ശേരി നമ്പൂതിരിയും കക്കാട് ഓതിക്കനും ചേർന്ന് വിഗ്രഹം ഒളിപ്പിക്കുകയും ഉൽസവവിഗ്രഹത്തെ അമ്പലപ്പുഴ ശ്രീകൃഷ്ണ ക്ഷേത്രത്തിലേക്ക് കൊണ്ടുപോവുകയും ചെയ്തു. മല്ലിശ്ശേരി വിഗ്രഹം അമ്പലപ്പുഴക്ക് കൊണ്ടുപോയതും അവിടെ കായലിൽ ഇട്ടതും പിന്നീട് കൊണ്ടുവന്നതും ഗുരുവായൂർ-മമ്മിയൂർ കളരി ചെപ്പേടിൽ പറയുന്നുണ്ട്. ചെറിയ ക്ഷേത്രങ്ങൾ ടിപ്പു നശിപ്പിച്ചെങ്കിലും സമയത്ത് മഴ വന്നതുകൊണ്ട് വലിയ ക്ഷേത്രം രക്ഷപ്പെട്ടു. 1792-ൽ ടിപ്പുവിന്റെ തോൽവിക്ക് ശേഷം 1792 സെപ്റ്റംബർ 17 ന് വിഗ്രങ്ങൾ പുനഃപ്രതിഷ്ഠിച്ചെങ്കിലും നിത്യപൂജകളെല്ലാം തടസ്സപ്പെട്ടിരുന്നു.
കലകളിൽ
ദ സ്വോർഡ് ഓഫ് ടിപ്പുസുൽത്താൻ എന്ന പേരിൽ സഞ്ജയ് ഖാൻ സംവിധാനം ചെയ്ത ടെലിവിഷൻ പരമ്പര ആദ്യമായി 1989-ൽ ദുരദർശനിൽ പ്രക്ഷേപണം ചെയ്തു. ഭഗവാൻ ഗിദ്വാനിയുടെ നോവലിനെ ആസ്പദമാക്കിയായിരുന്നു ഈ ചലച്ചിത്രം തയ്യാറാക്കിയത്. പിന്നീട് വിവിധ ഭാഷകളിൽ ഈ പരമ്പര പ്രക്ഷേപണം ചെയ്തിരുന്നു. മീഡിയാവൺ ചാനൽ മലയാളത്തിൽ പ്രക്ഷേപണം ചെയ്തിരുന്നു.
മലയാളത്തിലെ ആദ്യ ചരിത്രാഖ്യായികകളിലൊന്ന് എന്നു വിശേഷിപ്പിക്കപ്പെടുന്ന സി.വി. രാമൻപിള്ളയുടെ രാമരാജബഹദൂർ എന്ന പുസ്തകത്തിൽ ടിപ്പുവിന്റെ ആക്രമണത്തെക്കുറിച്ചുള്ള ആകുലത എമ്പാടും കാണാവുന്നതാണ്.
ടിപ്പുവിന്റെ സ്വപ്നങ്ങൾ എന്ന ഗിരീഷ് കർണാഡിന്റെ നാടകം 1999-ൽ അവതരിപ്പിക്കപ്പെട്ടു.
2013-ൽ ഇറങ്ങിയ ആമേൻ എന്ന ചലച്ചിത്രത്തിൽ ടിപ്പുസുൽത്താൻ കുമരംകരിയിലെ സുറിയാനി പള്ളിയെ ആക്രമിക്കാൻ എത്തിയപ്പോൾ വിശുദ്ധ ഗീവർഗീസ് നേരിട്ട് ടിപ്പു സുൽത്താനെ തുരത്തി എന്ന് ചിത്രീകരിച്ചിട്ടുണ്ട്. എന്നാൽ വാസ്തവത്തിൽ ടിപ്പു സുൽത്താൻ പെരിയാറിനു തെക്കോട്ട് വന്നുവെന്നതിനു തെളിവില്ല.
വാളും കടുവയും
1789-ൽ തിരുവിതാംകൂർ നായന്മാരുമായുണ്ടായ നെടുങ്കോട്ട യുദ്ധത്തിൽ ടിപ്പു സുൽത്താന് തന്റെ ഉടവാൾ നഷ്ടപ്പെട്ടിരുന്നു. തിരുവിതാംകൂർ സൈന്യത്തിന്റേയും ബ്രിട്ടീഷ് സൈന്യത്തിന്റേയും സംയുക്തവും അതിശക്തവുമായ പ്രത്യാക്രമണത്തെത്തുടർന്ന് അദ്ദേഹത്തിന് യുദ്ധഭൂമിയിൽനിന്ന് പിന്മാറേണ്ടി വന്നു. രാജ കേശവദാസന്റെ സാരഥ്യത്തിലുണ്ടായിരുന്ന തിരുവതാംകൂറിന്റെ നായർ സൈന്യം ആലുവായ്ക്കടുത്തുവച്ച് ടിപ്പു സുൽത്താന്റെ സൈന്യത്തെ  ഒരിക്കൽക്കൂടി പരാജയപ്പെടുത്തി. തിരുവതാംകൂർ മഹാരാജാവ് ധർമ്മ രാജയുടെ കൈവശമെത്തിയ ഈ പ്രസിദ്ധമായ വാൾ അദ്ദേഹം ആർക്കോട്ടിലെ നവാബിന് സമ്മാനിക്കുകയുണ്ടായി. പിന്നീട് ആർക്കോട്ട് പിടിച്ചടക്കിയ ബ്രിട്ടീഷുകാർ ഈ വാൾ ബലമായി നവാബിൽനിന്നു പിടിച്ചെടുക്കുകയും ലണ്ടനിലേക്ക് അയക്കുകയും ചെയ്തു. ലണ്ടനിൽ നമ്പർ 1 മാഞ്ചസ്റ്റർ സ്ക്വയറിലെ വാലസ് കളക്ഷനിൽ ഈ വാൾ ഇന്നും പ്രദർശിപ്പിച്ചിരിക്കുന്നു.
ടിപ്പു പൊതുവേ “മൈസൂർ കടുവ” എന്നറിയപ്പെടുകയും കടുവയെ തന്റെ ഭരണത്തിന്റെ പ്രതീകമായി (ബുബ്രി/ബാബ്രി) മാറ്റുകയും ചെയ്തു. ടിപ്പു സുൽത്താൻ അദ്ദേഹത്തിന്റെ ഒരു ഫ്രഞ്ച് സുഹൃത്തിനോടൊപ്പം വനത്തിൽ വേട്ടയാടുകയായിരുന്ന സമയത്ത് ഒരു കടുവ അദ്ദേഹത്തോട് മുഖാമുഖം വന്നുചേർന്നുവെന്നു പറയപ്പെടുന്നു. കടുവ ആദ്യം ഫ്രഞ്ച് പട്ടാളക്കാരന്റെമേൽ ചാടിവീണ് അയാളെ കൊല്ലുകയും ചെയ്തു. ആ സമയത്ത് ടിപ്പുവിന്റെ തോക്ക് പ്രവർത്തിക്കാതിരിക്കുകയും അതോടൊപ്പം കടുവ ചാടിവീണപ്പോൾ അദ്ദേഹത്തിന്റെ കഠാര പിടിവിട്ടു നിലത്തുവീഴുകയും ചെയ്തു. ടിപ്പു തന്റെ കഠാര കൈവശപ്പെടുത്തുകയും അതുപയോഗിച്ച് കടുവയെ കൊല്ലുകയും ചെയ്തു. ഈ സംഭവം അദ്ദേഹത്തിന് "മൈസൂർ കടുവ" എന്ന അപരനാമം നേടിക്കൊടുത്തു. കൊട്ടാരത്തിലേയ്ക്ക് ഫ്രഞ്ച് എഞ്ചിനീയർമാർ നിർമ്മിച്ചുനൽകിയ ഒരു യന്ത്രപ്രവർത്തിതമായ ഒരു കടുവയും അദ്ദേഹത്തിനുണ്ടായിരുന്നു. “ടിപ്പുവിന്റ കടുവ” എന്ന പേരിലറിയപ്പെടുന്ന ഈ ഉപകരണം ലണ്ടനിലെ വിക്ടോറിയ ആന്റ് ആൽബർട്ട് മ്യൂസിയത്തിൽ പ്രദർശിപ്പിച്ചിരിക്കുന്നു. ടിപ്പു തന്റെ കൊട്ടാരത്തിലും സ്വാധീനമേഖലകളിലും കടുവകളുടെ ശേഷിപ്പുകൾ സ്ഥാപിക്കുകയും ഒപ്പം ഒരു കടുവയുടെ ചിഹ്നം തന്റെ കൊടിക്കൂറയിലും ചില ആയുധങ്ങളിലും പടക്കോപ്പുകളിലും പതിപ്പിക്കുകയും ചെയ്തിരുന്നു. ചിലപ്പോഴൊക്കെ ഈ കടുവയുടെ ചിഹ്നം ഏറെ അലങ്കരിക്കപ്പെട്ടതും അതോടൊപ്പം ചിത്രത്തിനുള്ളിൽത്തന്നെ ടിപ്പുവിന്റെ വിശ്വാസത്തെ പരാമർശിക്കുന്ന ലിഖിതങ്ങളും ചേർത്തിരുന്നു. ചരിത്രകാരനായ അലക്സാണ്ടർ ബീറ്റ്സൺ റിപ്പോർട്ടുചെയ്തതുപ്രകാരം, " ടിപ്പു തന്റെ കൊട്ടാരത്തിൽ നിരവധി കൌതുകകരങ്ങളായ വാളുകൾ, കഠാരകൾ, കൈത്തോക്കുകൾ, പിസ്റ്റളുകൾ, വലിയതുളയുള്ള ചെറുകൈത്തോക്കുകൾ എന്നിവ സൂക്ഷിച്ചിരുന്നതായി കാണപ്പെട്ടിരുന്നു. ഇവയിൽ ചിലത് അതിമനോഹരമായി കൊത്തുപണി ചെയ്തവയും സ്വർണ്ണമോ വെള്ളിയോ ഘടിപ്പിച്ചതും കടുവകളുടെ തലയുടെ മാതൃക, അവയുടെ ശരീരത്തിലെ വരകൾ എന്നിവയാൽ അലങ്കരിച്ചതോ അല്ലെങ്കിൽ പേർഷ്യൻ, അറബി വാക്യങ്ങൾ കോറിയിടപ്പെട്ടതോ ആയിരുന്നു".
തന്റെ അവസാന യുദ്ധമായ ശ്രീ രംഗപട്ടണം യുദ്ധത്തിൽ ടിപ്പു സുൽത്താൻ ഉപയോഗിച്ചിരുന്ന അവസാന വാളും അദ്ദേഹം ധരിച്ചിരുന്ന മോതിരവും ബ്രിട്ടീഷ് സൈന്യം യുദ്ധ ട്രോഫികളായി ഏറ്റെടുത്തു. 2004 ഏപ്രിൽ വരെ ലണ്ടനിലെ ബ്രിട്ടീഷ് മ്യൂസിയത്തിൽ മേജർ ജനറൽ അഗസ്റ്റസ് ഡബ്ല്യു.എച്ച്. മെയ്‌റിക്കിന്റേയും നാൻസി ഡോവാജറിന്റേയും മ്യൂസിയത്തിലേയ്ക്കുള്ള സംഭാവനകളായി പ്രദർശിപ്പിച്ചിരുന്നു. 2004 ഏപ്രിലിൽ ലണ്ടനിൽ നടന്ന ഒരു ലേലത്തിൽവച്ച് വിജയ് മല്യ ടിപ്പു സുൽത്താന്റെ വാളും മറ്റു ചില പുരാതന കലാശിൽപമാതൃകകളും വാങ്ങി ഇന്ത്യയിലേക്ക് തിരികെ കൊണ്ടുവന്നു.
2013 ഒക്ടോബറിൽ ടിപ്പു സുൽത്താന്റെ ഉടമസ്ഥതയിലുണ്ടായിരുന്നതും ബാബ്രിയാൽ (കടുവയുടെ വരയാൽ) അലങ്കരിക്കപ്പെട്ടിരിക്കുന്നതുമായ മറ്റൊരു വാൾ സോത്ബീസ് കോർപ്പറേഷൻ ലേലം ചെയ്തിരുന്നു. ഇത് ഒരു ടെലിഫോൺ ക്രേതാവ് 98,500 പൌണ്ടിനു വാങ്ങുകയും ചെയ്തു.
മലയാളം മിഷൻ
ലഘുചിത്രം|മലയാളം മിഷന്റെ ലോഗോ ലോകമെമ്പാടും മലയാള ഭാഷയും സംസ്‌കാരവും പ്രചരിപ്പിക്കുന്നതിനായി കേരള സർക്കാർ ആരംഭിച്ച സംരംഭമാണ് മലയാളം മിഷൻ. സാംസ്കാരിക കാര്യ വകുപ്പിന് കീഴിലാണ് മലയാളം മിഷൻ പ്രവർത്തിക്കുന്നത്. 'എവിടെയെല്ലാം മലയാളി അവിടെയെല്ലാം മലയാളം' എന്നതാണ് മിഷന്റെ മുദ്രാഭാഷ്യം. മറുനാടൻ മലയാളി സംഘടനകളുമായി സഹകരിച്ചാണ് മിഷൻ പ്രവർത്തിക്കുന്നത്. ഇന്ത്യയിൽ കേരളത്തിന് പുറത്തും, മറ്റ് രാജ്യങ്ങളിലും മലയാളം മിഷൻ ചാപ്റ്ററുകൾ രൂപവത്കരിച്ചിട്ടുണ്ട്. 2009 ജനുവരി 19-ന് മലയാളം മിഷൻ രൂപീകരിച്ച് സര്ക്കാമർ ഉത്തരവിറക്കി. 2009 ഒക്‌ടോബർ 22-ന് മലയാളം മിഷൻ കേരള മുഖ്യമന്ത്രി ശ്രീ. വി.എസ്. അച്യുതാനന്ദൻ ഉല്ഘാിടനം ചെയ്തു. ഡല്ഹിംയിൽ നടന്ന ഉല്ഘാമട ചടങ്ങിൽ ഡല്ഹി് മുഖ്യമന്ത്രി ഷീലാ ദീക്ഷിത് അധ്യക്ഷത വഹിച്ചു.
ടിപ്പു സുൽത്താൻ
ടിപ്പു ജയന്തി
2015 മുതൽ 2018 വരെ എല്ലാ വർഷവും നവംബർ 10ന് കർണ്ണാടകയിൽ ടിപ്പു ജയന്തി ആചരിച്ചുവന്നിരുന്നു.
1999-ൽ ടിപ്പുവിന്റെ ഇരുനൂറാം ചരമവാർഷികം ആചരിക്കപ്പെട്ടു.
മലയാളം മിഷൻ
പുറം കണ്ണികൾ
വർഗ്ഗം:കേരളത്തിലെ ഗവേഷണസ്ഥാപനങ്ങൾ
ടിപ്പു സുൽത്താൻ
പുറം കണ്ണികൾ
വർഗ്ഗം:1750-ൽ ജനിച്ചവർ വർഗ്ഗം: 1799-ൽ മരിച്ചവർ വർഗ്ഗം:നവംബർ 20-ന് ജനിച്ചവർ വർഗ്ഗം:മേയ് 4-ന് മരിച്ചവർ
വർഗ്ഗം:ഇന്ത്യാചരിത്രം
ഹരിഹരൻ ശ്രീനിവാസൻ
ഒരു കുഷ്ഠരോഗ ശസ്ത്രക്രിയാവിദഗ്ദ്ധനായിരുന്നു '''ഡോ. ഹരിഹരൻ ശ്രീനിവാസൻ''' (7 സെപ്റ്റംബർ 1929 – 21 ഡിസംബർ 2015 ). 2008 ൽ വിരമിച്ചു. ചർവാകൻ എന്ന തൂലികാനാമത്തിൽ അദ്ദേഹം തമിഴിൽ എഴുതി.
സ്വകാര്യ ജീവിതം
കുഷ്ഠരോഗബാധിതരുടെ വികലമായ കൈകാലുകൾ ശരിയാക്കുന്നതിനാണ് ഡോ. ശ്രീനിവാസൻ തന്റെ ജോലി ജീവിതത്തിന്റെ ഭൂരിഭാഗവും ചെലവഴിച്ചത്. സജീവമായ കാലയളവിൽ, കൈകാലുകൾ സ്പർശനമറിയാത്ത തളർവാതവും, കുഷ്ഠരോഗം ബാധിച്ചവരുമായ വ്യക്തികളിലെ വൈകല്യങ്ങളും വൈരൂപ്യങ്ങളും കൈകാര്യം ചെയ്യുന്നതിലും തടയുന്നതിലുമുള്ള അക്കാദമിക്, ഗവേഷണ പ്രവർത്തനങ്ങളെ അദ്ദേഹം വളരെയധികം ബഹുമാനിച്ചിരുന്നു. 2008 ൽ സജീവമായ ജോലിയിൽ നിന്ന് വിരമിച്ചു.
ഡോ. ഹരിഹരൻ വെല്ലൂരിലെ പ്രാഥമിക, മിഡിൽ സ്കൂളിലും ആർനിയിലെ ജില്ലാ ബോർഡ് ഹൈസ്കൂളിലെ ഹൈസ്കൂളിലും പഠിച്ചു.. താംബരത്തെ മദ്രാസ് ക്രിസ്ത്യൻ കോളേജിൽ പഠിച്ച അദ്ദേഹം പിന്നീട് മദ്രാസ് മെഡിക്കൽ കോളേജിൽ ചേർന്നു. 1952 ൽ എംബിബിഎസ് ബിരുദം നേടി. 1957 ൽ എഫ്‌ആർ‌സി‌എസും (എഡിൻ‌ബർഗ്) 1958 ൽ എഫ്‌ആർ‌സി‌എസും (ഇംഗ്ലണ്ട്) ലഭിച്ചു. 1954 മുതൽ 1958 വരെ യുകെയിലുണ്ടായിരുന്ന അദ്ദേഹം ഹൗ സർജൻ, സീനിയർ ഹൗസ് സർജൻ, രജിസ്ട്രാർ, ലോക്കം കൺസൾട്ടന്റ് തുടങ്ങി വിവിധ തലങ്ങളിൽ ബിർമിംഗ്ഹാം, നോർത്ത് വെയിൽസ്, ലണ്ടൻ എന്നിവിടങ്ങളിലെ ആശുപത്രികളിൽ ജോലി ചെയ്തു.
ഡോ. ഹരിഹരന് ചെറുപ്പം മുതലേ തമിഴ് സാഹിത്യത്തിൽ താല്പര്യമുണ്ടായിരുന്നു. അദ്ദേഹത്തിന്റെ മുത്തച്ഛൻ കൃഷ്ണ അയ്യരും അമ്മാവനായ കൃഷ്ണ ശിവർമാനും തമിഴ് പണ്ഡിതന്മാരായിരുന്നു. ഹരിഹരൻ തന്നെ തമിഴ് കഥകളിലെ എഴുത്തുകാരനാണ്, അതിലൊന്ന് 1971 ലെ ഒരു തമിഴ് സാഹിത്യ ഫോറം "ഈ വർഷത്തെ മികച്ച ചെറുകഥ" ആയി തിരഞ്ഞെടുത്തു. അദ്ദേഹത്തിന്റെ ചെറുകഥകൾ ശേഖരിച്ച് ചർവാകൻ കഥൈഗൾ ആയി പ്രസിദ്ധീകരിച്ചിട്ടുണ്ട്.
കരിയർ
ഹരിഹരൻ 1953 ൽ വെല്ലൂരിൽ ജോലി ചെയ്തു, 1954 ൽ ഇംഗ്ലണ്ടിലേക്ക് പോയി. 1954 മുതൽ 1958 വരെ അദ്ദേഹം ബർമിംഗ്ഹാം, നോർത്ത് വെയിൽസ്, ലണ്ടൻ എന്നിവിടങ്ങളിലെ ആശുപത്രികളിൽ ജോലി ചെയ്തു. പിന്നീട് 1957 ൽ ലണ്ടനിൽ വച്ച് വിവാഹിതനായി. 1959 ൽ ഇന്ത്യയിലേക്ക് മടങ്ങിയ അദ്ദേഹം മംഗലാപുരം കസ്തൂർബ മെഡിക്കൽ കോളേജിൽ ചേർന്നു. കർണാടകയിലെ മംഗലാപുരത്തെ സർക്കാർ വെൻലോക്ക് ആശുപത്രിയിൽ ജോലി ചെയ്തു. കുഷ്ഠരോഗവുമായുള്ള അദ്ദേഹത്തിന്റെ ജോലി അവിടെ ആരംഭിച്ചു. 1962-ൽ അദ്ദേഹം ഒരു മുഴുവൻ സമയ ഓർത്തോപീഡിക് സർജൻ ആയി കേന്ദ്ര കുഷ്ഠരോഗ വിദ്യാഭ്യാസ, ഗവേഷണ ഇൻസ്റ്റിറ്റ്യൂട്ട് (CLTRI) ൽ ചെങ്കൽപേട്ടയിലേക്കു പോയി. പിന്നീട് ചെങ്കൽപ്പെട്ട് സെൻട്രൽ ലെപ്രോസി ടീച്ചിംഗ് ആൻഡ് റിസർച്ച് ഇൻസ്റ്റിറ്റ്യൂട്ടിൽ നിന്ന് വിരമിച്ച ശേഷം 1984 മുതൽ 1986 വരെ അമേരിക്കയിലെ ഒറിഗൺ പോർട്ട്‌ലാൻഡിലെ പോർട്ട്‌ലാൻഡ് ഹാൻഡ് സർജറി & റിഹാബിലിറ്റേഷൻ സെന്ററിൽ കാർപൽ ടണൽ സിൻഡ്രോം കേന്ദ്രീകരിച്ച് റിസർച്ച് കൺസൾട്ടന്റായി ജോലി ചെയ്തു. 1985 ൽ കുഷ്ഠരോഗത്തിനായുള്ള ലോകാരോഗ്യ സംഘടനയുടെ വിദഗ്ദ്ധ ഉപദേശക സമിതിയിൽ അംഗമായി.
1987 മുതൽ 1990 വരെ ഇന്ത്യയിലെ ആഗ്രയിലെ സെൻട്രൽ ജാൽമ ഇൻസ്റ്റിറ്റ്യൂട്ട് ഫോർ ലെപ്രസിയിൽ ചേർന്നു. അക്കാലത്ത്, ഇന്ത്യയിലെ മെഡിക്കൽ കോളേജുകൾക്കായി ലോകാരോഗ്യ സംഘടന സ്പോൺസർ ചെയ്ത നിരവധി ശസ്ത്രക്രിയാ ശില്പശാലകൾ അദ്ദേഹം നടത്തി, ഏകദേശം 100 ശസ്ത്രക്രിയാ വിദഗ്ധരെ പരിശീലിപ്പിച്ചു. 1990 മുതൽ 2001 വരെ ഇന്ത്യൻ ജേണൽ ഓഫ് ലെപ്രസി എഡിറ്ററായ ശ്രീനിവാസൻ 1985 ൽ ലോകാരോഗ്യ സംഘടനയിൽ കുഷ്ഠരോഗത്തിനുള്ള പാനലിൽ ചേർന്നു. മെഡിക്കൽ ജേണലുകളിൽ ഏകദേശം 90 പ്രബന്ധങ്ങൾ അദ്ദേഹം പ്രസിദ്ധീകരിച്ചു, മൂന്ന് പുസ്തകങ്ങൾ രചിച്ചിട്ടുണ്ട്, കുഷ്ഠം, ഡെർമറ്റോളജി, ശസ്ത്രക്രിയ എന്നിവയെക്കുറിച്ചുള്ള പത്ത് പാഠപുസ്തകങ്ങളിൽ അധ്യായങ്ങൾ സംഭാവന ചെയ്തിട്ടുണ്ട്.
അവാർഡുകളും ബഹുമതികളും
ഡോ. ശ്രീനിവാസന് താഴെപ്പറയുന്നവ ഉൾപ്പെടെ വിവിധ അവാർഡുകൾ ലഭിച്ചിട്ടുണ്ട്
അവലംബം
വർഗ്ഗം:തമിഴ് എഴുത്തുകാർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ വർഗ്ഗം:2015-ൽ മരിച്ചവർ വർഗ്ഗം:1929-ൽ ജനിച്ചവർ
നെടുങ്കണ്ടം ഗ്രാമപഞ്ചായത്ത്
ഇടുക്കി ജില്ലയിലെ ഉടുമ്പൻചോല താലൂക്കിലാണ് നെടുങ്കണ്ടം ഗ്രാമപഞ്ചായത്ത് സ്ഥിതി ചെയ്യുന്നത്. ഇതിൽ നെടുങ്കണ്ടം ബ്ളോക്കിലെ തന്നെ കൽകൂന്തൽ, പാറത്തോട് എന്നീ വില്ലേജുകളും ഉൾപ്പെടുന്നു. 71.95 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്ത് 1968-ലാണ് നിലവിൽ വന്നത്.
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
പ്ലാസ്റ്റിക് സർജറി
മനുഷ്യശരീരത്തിൻ്റെ ഏതെങ്കിലും ഒരു ഭാഗത്തിൻ്റെയൊ അവയവത്തിൻ്റെയോ പുനഃസ്ഥാപനം, പുനർനിർമ്മാണം അല്ലെങ്കിൽ മാറ്റം എന്നിവ ഉൾപ്പെടുന്ന ഒരു ശസ്ത്രക്രിയാ വിഭാഗമാണ് പ്ലാസ്റ്റിക് സർജറി. ഇതിനെ പുനർനിർമാണ ശസ്ത്രക്രിയ, സൗന്ദര്യവർദ്ധക ശസ്ത്രക്രിയ എന്നീ രണ്ട് പ്രധാന വിഭാഗങ്ങളായി തിരിക്കാം. ശരീരത്തിന്റെ മറ്റൊരു ഭാഗത്തു നിന്നുള്ള കോശങ്ങളോ കൃത്രിമ ഇംപ്ലാന്റുകളോ ശരീരത്തിൽ വെച്ചുപിടിപ്പിച്ച് വൈകല്യം ബാധിച്ച ശരീരഭാഗം പൂർവസ്ഥിതിയിലാക്കുക, ശരീരത്തിന്റെ ഒരു പ്രത്യേകഭാഗത്തിന്റെ പ്രവർത്തനം സാധാരണനിലയിലാക്കുക എന്നിവയാണ് പുനർനിർമാണ ശസ്ത്രക്രിയയിൽ ചെയ്യുന്നത്. പുനർനിർമാണ ശസ്ത്രക്രിയയിൽ ക്രാനിയോഫേഷ്യൽ ശസ്ത്രക്രിയ, കൈ ശസ്ത്രക്രിയ, മൈക്രോസർജറി, പൊള്ളൽ ചികിത്സ എന്നിവ ഉൾപ്പെടുന്നു. കോസ്മെറ്റിക് (അല്ലെങ്കിൽ സൗന്ദര്യവർദ്ധക) ശസ്ത്രക്രിയ ശരീരഭാഗത്തിന്റെ രൂപഭംഗി മെച്ചപ്പെടുത്താൻ ലക്ഷ്യമിടുന്നു. പുനർനിർമാണ ശസ്ത്രക്രിയ വേളയിലും പ്ലാസ്റ്റിക് സർജൻമാർ രൂപഭംഗി മെച്ചപ്പെടുത്താനും രൂപം പുനഃസ്ഥാപിക്കാനും ശ്രമിക്കാറുണ്ട്.
പദോൽപ്പത്തി
പ്ലാസ്റ്റിക് സർജറിയിലെ പ്ലാസ്റ്റിക് എന്ന വാക്കിന്റെ അർത്ഥം 'പുനർ‌നിർമ്മിക്കൽ' എന്നാണ്, ഗ്രീക്ക് വാക്ക് πλαστική (τέχνη), പ്ലാസ്റ്റിക്ക് ( ടെക്നി ), ആണ് മൂലപദം. ഇംഗ്ലീഷിൽ ഈ അർത്ഥം 1598 ൽ തന്നെ കാണപ്പെടുന്നു. "പ്ലാസ്റ്റിക്ക്" എന്ന ശസ്ത്രക്രിയാ നിർവചനം ആദ്യമായി പ്രത്യക്ഷപ്പെട്ടത് 1839 ലാണ്, ആധുനിക "പെട്രോളിയത്തിൽ നിന്ന് നിർമ്മിച്ച എഞ്ചിനീയറിംഗ് മെറ്റീരിയൽ" എന്ന അർഥത്തിൽ.
ചരിത്രം
ലഘുചിത്രം| ന്യൂയോർക്ക് അക്കാദമി ഓഫ് മെഡിസിൻ അപൂർവ പുസ്തക മുറിയിലെ എഡ്വിൻ സ്മിത്ത് പാപ്പിറസ് പ്ലേറ്റുകൾ vi & vii ലഘുചിത്രം| പ്ലാസ്റ്റിക് സർജറിയുടെ പിതാവായി സുശ്രുതയെ പല പണ്ഡിതന്മാരും കണക്കാക്കുന്നു തകർന്ന മൂക്കിന്റെ നന്നാക്കലിനുള്ള ചികിത്സകൾ ആദ്യം പരാമർശിക്കുന്നത് എഡ്വിൻ സ്മിത്ത് പാപ്പിറസിലാണ്. ബിസി 800 ഓടെ പുനർനിർമാണ ശസ്ത്രക്രിയാ രീതികൾ ഇന്ത്യയിൽ പ്രചാരത്തിലുണ്ടായിരുന്നു. ബിസി ആറാം നൂറ്റാണ്ടിൽ പ്ലാസ്റ്റിക് സർജറി, തിമിര ശസ്ത്രക്രിയാ മേഖലകളിൽ സംഭാവന നൽകിയ വൈദ്യനായിരുന്നു സുശ്രുത. ഇടത്ത്‌|ലഘുചിത്രം|255x255ബിന്ദു| റോമൻ പണ്ഡിതനായ ഓലസ് കൊർണേലിയസ് സെൽസസ് എ.ഡി. ഒന്നാം നൂറ്റാണ്ടിൽ പ്ലാസ്റ്റിക് സർജറി ഉൾപ്പെടെയുള്ള ശസ്ത്രക്രിയാ രീതികൾ രേഖപ്പെടുത്തി. ക്രി.മു. ഒന്നാം നൂറ്റാണ്ട് മുതൽ കേടായ ചെവികൾ നന്നാക്കൽ പോലുള്ള ലളിതമായ സാങ്കേതിക വിദ്യകൾ ഉപയോഗിച്ച് റോമാക്കാർ പ്ലാസ്റ്റിക് കോസ്മെറ്റിക് സർജറി നടത്തിയിരുന്നു. മതപരമായ കാരണങ്ങളാൽ, അവർ മനുഷ്യരെയോ മൃഗങ്ങളെയോ വിഭജിച്ച് നോക്കിയിട്ടില്ല, അതിനാൽ അവരുടെ അറിവ് പൂർണ്ണമായും അവരുടെ ഗ്രീക്ക് മുൻഗാമികളുടെ പാഠങ്ങളെ അടിസ്ഥാനമാക്കിയുള്ളതാണ്. എന്നിരുന്നാലും, ഓലസ് കൊർണേലിയസ് സെൽസസ് അത്ഭുതകരമായ ചില ശരീരഘടന വിവരണങ്ങൾ അവശേഷിപ്പിച്ചു, ഉദാഹരണത്തിന്, ജനനേന്ദ്രിയത്തെയും അസ്ഥികൂടത്തെയും കുറിച്ചുള്ള അദ്ദേഹത്തിന്റെ പഠനങ്ങൾ പ്ലാസ്റ്റിക് സർജറിയിൽ പ്രത്യേക താൽപ്പര്യമുള്ളവയാണ്.
സുശ്രുതൻ്റെയും ചരകൻ്റെയും സംസ്കൃത പുസ്‌തങ്ങൾ 750 എഡി അബ്ബാസിദിൻ്റെ കാലത്ത് അറബി ഭാഷയിലേേക്ക് വിവർത്തനം ചെയ്തു. അറബി വിവർത്തനങ്ങൾ ഇടനിലക്കാർ വഴി യൂറോപ്പിലേക്ക് എത്തി. ഇറ്റലിയിൽ, സിസിലിയിലെ ബ്രാങ്ക കുടുംബം, ഗാസ്പെയർ ടാഗ്ലിയാക്കോസ്സി ( ബൊലോഗ്ന ) എന്നിവർക്ക് സുശ്രുതയുടെ വിദ്യകൾ പരിചയപ്പെടുത്തപ്പെട്ടു. ലഘുചിത്രം| ജെന്റിൽമാൻ മാഗസിൻ 1794ൽ പ്രസിദ്ധീകരിച്ച ഇന്ത്യൻ കുശവൻ നടത്തിയ പതിനെട്ടാം നൂറ്റാണ്ടിലെ മൂക്ക് പുനർനിർമ്മാണ രീതിയുടെ ചിത്രീകരണം ഇന്ത്യൻ രീതികൾ ഉപയോഗിച്ച് റിനോപ്ലാസ്റ്റി നടത്തുന്നത് കാണാൻ ബ്രിട്ടീഷ് ഡോക്ടർമാർ ഇന്ത്യയിലേക്ക് സഞ്ചരിച്ചു. കുമാർ വൈദ്യ നടത്തിയ ഇന്ത്യൻ റിനോപ്ലാസ്റ്റി സംബന്ധിച്ച റിപ്പോർട്ടുകൾ ജെന്റിൽമാൻ മാസികയിൽ 1794 ഓടെ പ്രസിദ്ധീകരിച്ചു. പ്രാദേശിക പ്ലാസ്റ്റിക് സർജറി രീതികൾ പഠിക്കാൻ ജോസഫ് കോൺസ്റ്റന്റൈൻ കാർപ്യൂ 20 വർഷം ഇന്ത്യയിൽ ചെലവഴിച്ചു. 1815 ൽ പാശ്ചാത്യ ലോകത്തെ ആദ്യത്തെ വലിയ ശസ്ത്രക്രിയ നടത്താൻ കാർപ്യൂവിന് കഴിഞ്ഞു. സുശ്രുത സംഹിതയിൽ വിവരിച്ച ഉപകരണങ്ങൾ പാശ്ചാത്യ ലോകത്ത് കൂടുതൽ പരിഷ്കരിച്ചു.
മെർക്കുറി ചികിത്സയുടെ വിഷ ഫലങ്ങളാൽ മൂക്ക് നഷ്ടപ്പെട്ട ബ്രിട്ടീഷ് സൈനിക ഉദ്യോഗസ്ഥന് 1814 ൽ ജോസഫ് കാർപ്യൂ ഒരു ഓപ്പറേറ്റീവ് നടപടിക്രമം വിജയകരമായി നടത്തി. 1818-ൽ ജർമ്മൻ സർജൻ കാൾ ഫെർഡിനാന്റ് വോൺ ഗ്രേഫ് തന്റെ പ്രധാന കൃതി റിനോപ്ലാസ്റ്റിക് എന്ന പേരിൽ പ്രസിദ്ധീകരിച്ചു. യഥാർത്ഥ പെഡിക്കിൾ ഫ്ലാപ്പിനുപകരം കൈയിൽ നിന്ന് സ്കിൻ ഗ്രാഫ്റ്റ് ഉപയോഗിച്ച് വോൺ ഗ്രേഫ് ഇറ്റാലിയൻ രീതി പരിഷ്‌ക്കരിച്ചു.
ആധുനിക സാങ്കേതിക വിദ്യകളുടെ വികസനം
ലഘുചിത്രം| ജട്ട്‌ലാൻഡ് യുദ്ധത്തിൽ പരിക്കേറ്റ വാൾട്ടർ യെയോ എന്ന നാവികന് 1917 ൽ പ്ലാസ്റ്റിക് സർജറി ലഭിച്ചതായി കരുതപ്പെടുന്നു. സർ ഹരോൾഡ് ഗില്ലീസിന്റെ ഫ്ലാപ്പ് ശസ്ത്രക്രിയയ്ക്ക് മുമ്പും (ഇടത്ത്) ശേഷവും (വലത്) ഉള്ള വാൾട്ടറുടെ ഫോട്ടോ. ആധുനിക പ്ലാസ്റ്റിക് സർജറിയുടെ പിതാവ് സർ ഹരോൾഡ് ഗില്ലീസ് ആണെന്ന് കരുതപ്പെടുന്നു. ലണ്ടനിൽ ജോലി ചെയ്യുന്ന ന്യൂസിലാന്റ് ഓട്ടോലാറിംഗോളജിസ്റ്റ് ആയ അദ്ദേഹം ഒന്നാം ലോകമഹായുദ്ധസമയത്ത് മുഖത്തെ മുറിവുകളാൽ ബുദ്ധിമുട്ടുന്ന സൈനികരെ പരിചരിക്കുന്നതിൽ ആധുനിക ഫേഷ്യൽ ശസ്ത്രക്രിയയുടെ പല സാങ്കേതിക വിദ്യകളും വികസിപ്പിച്ചെടുത്തു.
1930-ൽ ഗില്ലീസിന്റെ കസിൻ ആർക്കിബാൾഡ് മക്കിൻഡോ ഈ പരിശീലനത്തിൽ ചേർന്നു, പ്ലാസ്റ്റിക് സർജറിക്ക് പ്രതിജ്ഞാബദ്ധനായി. രണ്ടാം ലോക മഹായുദ്ധം പൊട്ടിപ്പുറപ്പെട്ടപ്പോൾ, പ്ലാസ്റ്റിക് സർജറി വിഭാഗം സായുധ സേനയുടെ വിവിധ സേവനങ്ങൾക്കിടയിൽ വിഭജിക്കപ്പെട്ടു, ഗില്ലീസും സംഘവും പിരിഞ്ഞു. ഗില്ലിസിനെ ബേസിങ്‌സ്റ്റോക്കിനടുത്തുള്ള റൂക്സ്‌ഡൗൺ ഹൗസിലേക്ക് അയച്ചു, ഇത് പ്രധാന സൈനിക പ്ലാസ്റ്റിക് സർജറി യൂണിറ്റായി. ടോമി കിൽനർ (ഒന്നാം ലോകമഹായുദ്ധസമയത്ത് ഗില്ലീസിനൊപ്പം പ്രവർത്തിച്ചിരുന്നു, ഇപ്പോൾ അദ്ദേഹത്തിന്റെ പേരിൽ ഒരു ശസ്ത്രക്രിയാ ഉപകരണം ഉണ്ട്) റോഹാംപ്ടണിലെ ക്വീൻ മേരീസ് ആശുപത്രിയിൽ പോയി; മൗലെം സെന്റ് ആൽബൻസിലേക്ക് പോയി. RAF ന്റെ ഉപദേഷ്ടാവായിരുന്ന മക്കിൻഡോ സസെക്സിലെ ഈസ്റ്റ് ഗ്രിൻസ്റ്റെഡിലെ ക്വീൻ വിക്ടോറിയ ഹോസ്പിറ്റലിലേക്ക് മാറി, അവിടെ പ്ലാസ്റ്റിക്, താടിയെല്ല് ശസ്ത്രക്രിയയ്ക്കായി ഒരു സെന്റർ സ്ഥാപിച്ചു.
പൊള്ളലേറ്റ മുഖങ്ങൾക്കും കൈകൾക്കും ചികിത്സ നൽകുന്നതിനുള്ള പുതിയ സാങ്കേതിക വിദ്യകൾ വികസിപ്പിച്ചെടുക്കുക മാത്രമല്ല, അപകടത്തിൽപ്പെട്ടവരുടെ പുനരധിവാസത്തിന്റെ പ്രാധാന്യം തിരിച്ചറിയുന്നതിനും പ്രത്യേകിച്ചും അവരെ സാമൂഹിക ജീവിതത്തിലേക്കും സാധാരണ ജീവിതത്തിലേക്കും തിരികെ കൊണ്ടുവരുന്നതിൻ്റെ പേരിലും മക്കിൻഡോയെ പലപ്പോഴും അംഗീകരിച്ചിട്ടുണ്ട്. അദ്ദേഹം തൻ്റെ രണ്ട് സുഹൃത്തുക്കളായ നെവില്ലിന്റെയും എലൈൻ ബ്ളോണ്ടിന്റെയും സഹായത്തോടെ, രോഗികൾക്ക് പിൻതുണ നൽകാനും അവരുടെ വീടുകളിലേക്ക് ക്ഷണിക്കാനും നാട്ടുകാരോട് ആവശ്യപ്പെട്ടു. മക്കിൻഡോ അവരെ "തന്റെ ആൺകുട്ടികൾ" എന്ന് പരാമർശിച്ചുകൊണ്ടിരുന്നു, ഉദ്യോഗസ്ഥർ അദ്ദേഹത്തെ "ബോസ്" അല്ലെങ്കിൽ "മാസ്ട്രോ" എന്ന് വിളിച്ചു.
സൗന്ദര്യ വർദ്ധക ശസ്ത്രക്രിയ
പ്ലാസ്റ്റിക് സർജറിയുടെ കേന്ദ്ര ഘടകമാണ് സൗന്ദര്യ വർദ്ധക ശസ്ത്രക്രിയ. മൊത്തത്തിലുള്ള രൂപം മെച്ചപ്പെടുത്തുന്നതിന് പ്ലാസ്റ്റിക് സർജന്മാർ എല്ലാ പുനർനിർമ്മാണ ശസ്ത്രക്രിയാ രീതികളിലും ഒറ്റപ്പെട്ട പ്രവർത്തനങ്ങളിലും കോസ്മെറ്റിക് സർജിക്കൽ തത്വങ്ങൾ ഉപയോഗിക്കുന്നു.
പൊള്ളൽ ശസ്ത്രക്രിയ
പൊള്ളലിനുള്ള ശസ്ത്രക്രിയ സാധാരണയായി രണ്ട് ഘട്ടങ്ങളിലായാണ് നടക്കുന്നത്. പൊള്ളലേറ്റ ഉടനെ ചികിത്സയാണ് അക്യൂട്ട് ബേൺ സർജറി. പൊള്ളലേറ്റ മുറിവുകൾ ഭേദമായതിനുശേഷം പുനർനിർമ്മാണ ശസ്ത്രക്രിയ നടക്കുന്നു.
ക്രേനിയോഫേഷ്യൽ ശസ്ത്രക്രിയ
ക്രേനിയോഫേഷ്യൽ ശസ്ത്രക്രിയയെ കുട്ടികൾക്കുള്ളതും, മുതിർന്നവർക്കുള്ളതുമായി തിരിച്ചിരിക്കുന്നു. കുട്ടികൾക്കുള്ള പീഡിയാട്രിക് ക്രേനിയോഫേഷ്യൽ ശസ്ത്രക്രിയ മിക്കവാറും ക്രേനിയോഫേഷ്യൽ അസ്ഥികൂടത്തിന്റെയും മൃദുവായ ടിഷ്യൂകളുടെയും ജനന വൈകല്യങ്ങളുടെ ചികിത്സയെ ചുറ്റിപ്പറ്റിയാണ്. മുതിർന്നവർക്കുള്ള അഡൾട്ട് ക്രേനിയോഫേഷ്യൽ ശസ്ത്രക്രിയ കൂടുതലും ഒടിവുകൾ, ദ്വിതീയ ശസ്ത്രക്രിയകൾ (ഓർബിറ്റൽ പുനർനിർമ്മാണം പോലുള്ളവ) എന്നിവയ്ക്കൊപ്പം ഓർത്തോഗ്നാത്തിക് ശസ്ത്രക്രിയയും കൈകാര്യം ചെയ്യുന്നു. എല്ലാ പ്ലാസ്റ്റിക് സർജറി പരിശീലന പരിപാടികളിലും ക്രേനിയോഫേഷ്യൽ ശസ്ത്രക്രിയ ഒരു പ്രധാന ഭാഗമാണ്. ക്രേനിയോഫേഷ്യൽ ഫെലോഷിപ്പ് വഴി കൂടുതൽ പരിശീലനവും സബ് സ്പെഷ്യലൈസേഷനും ലഭിക്കും. മാക്സിലോഫേസിയൽ സർജന്മാർ ക്രേനിയോഫേസിയൽ ശസ്ത്രക്രിയയും പരിശീലിക്കുന്നു.
ഹാൻഡ് (കൈ) സർജറി
കഠിനമായ പരിക്കുകൾ, കൈയുടെയും കൈത്തണ്ടയുടെയും വിട്ടുമാറാത്ത രോഗങ്ങൾ, മുകൾ ഭാഗത്തെ ജനന വൈകല്യങ്ങൾ തിരുത്തൽ, പെരിഫറൽ നാഡി പ്രശ്നങ്ങൾ (ബ്രാച്ചിയൽ പ്ലെക്സസ് പരിക്കുകൾ അല്ലെങ്കിൽ കാർപൽ ടണൽ സിൻഡ്രോം എന്നിവ) എന്നിവയുമായി ബന്ധപ്പെട്ടതാണ് ഹാൻഡ്‌ സർജറി. പ്ലാസ്റ്റിക് സർജറി പരിശീലനത്തിന്റെ ഒരു പ്രധാന ഭാഗമാണ് ഹാൻഡ് സർജറിയും മൈക്രോസർജറിയും. ഓർത്തോപീഡിക് സർജന്മാരും ജനറൽ സർജന്മാരും ഹാൻഡ് സർജറി മേഖലയിൽ പരിശീലിക്കുന്നു. .
മൈക്രോസർജറി
മൈക്രോസർജറിയിൽ ടിഷ്യുവിന്റെ ഒരു ഭാഗം പുനർനിർമ്മാണ സ്ഥലത്തേക്ക് മാറ്റുകയും രക്തക്കുഴലുകൾ വീണ്ടും ബന്ധിപ്പിക്കുകയും ചെയ്യുന്നു. സ്തന പുനർനിർമ്മാണം, തലയും കഴുത്തും പുനർനിർമ്മിക്കൽ, ഹാൻഡ് സർജറി / റീപ്ലാന്റേഷൻ, ബ്രാച്ചിയൽ പ്ലെക്സസ് ശസ്ത്രക്രിയ എന്നിവയാണ് പ്രധാന ഉപവിഭാഗങ്ങൾ.
പീഡിയാട്രിക് പ്ലാസ്റ്റിക് സർജറി
പ്രായപൂർത്തിയായ ഒരു രോഗിയുടെ അനുഭവങ്ങളിൽ നിന്ന് വളരെ വ്യത്യസ്തമായാണ് കുട്ടികൾ പലപ്പോഴും മെഡിക്കൽ പ്രശ്‌നങ്ങൾ നേരിടുന്നത്. ജനനസമയത്ത് ഉണ്ടാകുന്ന പല ജനന വൈകല്യങ്ങളും സിൻഡ്രോമുകളും കുട്ടിക്കാലത്ത് ഏറ്റവും മികച്ച രീതിയിൽ ചികിത്സിക്കപ്പെടുന്നു, കൂടാതെ ശിശുരോഗ പ്ലാസ്റ്റിക് സർജന്മാർ കുട്ടികളിൽ ഈ അവസ്ഥകളെ ചികിത്സിക്കുന്നതിൽ പ്രത്യേകം ശ്രദ്ധിക്കുന്നു. പീഡിയാട്രിക് പ്ലാസ്റ്റിക് സർജന്മാർ സാധാരണയായി ചികിത്സിക്കുന്ന വ്യവസ്ഥകളിൽ ക്രാനിയോഫേസിയൽ അപാകതകൾ, സിൻഡാക്റ്റൈലി (വിരലുകളുടെയും കാൽവിരലുകളുടെയും വെൽഡിംഗ്), പോളിഡാക്റ്റൈലി (അധിക വിരലുകളും കാൽവിരലുകളും), പിളർന്ന ചുണ്ടും അണ്ണാക്കും എന്നിവ ഉൾപ്പെടുന്നു.
സാങ്കേതികതകളും നടപടിക്രമങ്ങളും
പ്ലാസ്റ്റിക് സർജറിയിൽ, ത്വക്കിലെ ടിഷ്യു മാറ്റി സ്ഥാപിക്കൽ ( സ്കിൻ ഗ്രാഫ്റ്റിംഗ് ) വളരെ സാധാരണമായ ഒരു പ്രക്രിയയാണ്. സ്കിൻ ഗ്രാഫ്റ്റുകൾ സ്വീകർത്താവിൽ നിന്നോ ദാതാക്കളിൽ നിന്നോ ലഭിക്കും:
പുനർനിർമാണ ശസ്ത്രക്രിയ
വലത്ത്‌|ലഘുചിത്രം| നേവി ഡോക്ടർമാർ 21 വയസുള്ള ഒരു രോഗിക്ക് പുനർനിർമാണ ശസ്ത്രക്രിയ നടത്തുന്നു പൊള്ളൽ മൂലമുണ്ടാകുന്ന വൈകല്യങ്ങൾ മുഖത്തെ അസ്ഥി ഒടിവുകൾ, മുറിവുകൾ, മുറിച്ചുണ്ട് അല്ലെങ്കിൽ മുറി അണ്ണാക്ക് പോലുള്ള ജന്മനായുള്ള തകരാറുകൾ, കാൻസർ അല്ലെങ്കിൽ ട്യൂമർ എന്നിവ പരിഹരിക്കുന്നതിന് റീകൺസ്ട്രക്റ്റീവ് അല്ലെങ്കിൽ അല്ലെങ്കിൽ പുനർനിർമ്മാണ സർജറി നടത്തുന്നു. ഞരമ്പുകൾ ചുരുങ്ങൽ, മരവിപ്പ്, സന്ധിവാതം, ഞരമ്പുവീക്കം, കൈപ്പത്തിയിലും വിരലുകളിലും ചർമത്തിനടിയിലുള്ള കോശങ്ങൾ കട്ടിയാകുന്ന ഡപ്യൂട്രെൻസ് കൺട്രാക്ചർ എന്നിവ പോലുള്ളവയും പുനർനിർമാണ ശസ്ത്രക്രിയയിലൂടെ കൈകാര്യം ചെയ്യാനാകും. രൂപവും പ്രവർത്തനവും പുനസ്ഥാപിക്കുക എന്നതാണ് റീകൺസ്ട്രക്റ്റീവ് പ്ലാസ്റ്റിക് സർജറിയുടെ ലക്ഷ്യം.
കോസ്മെറ്റിക് സർജറി നടപടിക്രമങ്ങൾ
കോസ്മെറ്റിക് സർജറി എന്നത് ഒരു വ്യക്തിയുടെ രൂപം മെച്ചപ്പെടുത്തുന്നതിനും കൂടാതെ / അല്ലെങ്കിൽ വാർദ്ധക്യത്തിന്റെ ലക്ഷണങ്ങൾ നീക്കം ചെയ്യുക എന്ന ഒരേയൊരു ഉദ്ദേശ്യത്തോടെ ശരീരത്തിന്റെ സാധാരണ ഭാഗങ്ങളിൽ നടത്തുന്ന ഒരു സ്വമേധയാ തിരഞ്ഞെടുക്കുന്ന ശസ്ത്രക്രിയയാണ്.
ഏറ്റവും ജനപ്രിയമായ സൗന്ദര്യവർദ്ധക നടപടിക്രമങ്ങളിൽ ഇവ ഉൾപ്പെടുന്നു:
മാനസിക വൈകല്യങ്ങൾ
നമ്മുടെ വ്യക്തിത്വത്തെ നമ്മുടെ ഇഷ്ടാനുസരണം മാറ്റുന്നതിനുള്ള ഒരു ഉപാധിയാണ് പ്ലാസ്റ്റിക് സർജറി എന്ന് ആളുകളെ വിശ്വസിപ്പിക്കുന്നതിലൂടെ നിരവധി ആളുകളുടെ ജീവിതത്തെ സ്വാധീനിക്കുന്നതിൽ മാധ്യമങ്ങളും പരസ്യങ്ങളും വലിയ പങ്കുവഹിക്കുന്നുണ്ടെങ്കിലും, പ്ലാസ്റ്റിക് സർജറിയോടുള്ള ആസക്തി ബോഡി ഡിസ്മോറിക് ഡിസോർഡർ പോലുള്ള മാനസിക വൈകല്യങ്ങളുമായി ബന്ധപ്പെട്ടിരിക്കുന്നു. ബിഡിഡി ബാധിതരും കോസ്മെറ്റിക് പ്ലാസ്റ്റിക് സർജറി തിരഞ്ഞെടുപ്പും തമ്മിൽ ബന്ധമുണ്ട് എന്ന് ഗവേഷകർ പറയുന്നു.
പുറം കണ്ണികൾ
വർഗ്ഗം:വൈദ്യശാസ്ത്രശാഖകൾ
റിപ്പർ ജയാനന്ദൻ
ഇരട്ടക്കൊലപാതകക്കേസ് ഉൾപ്പെടെ ഏഴു കൊലക്കേസ്സിലും 14 കവർച്ചാക്കേസുകളിലും പ്രതിയായ മലയാളിയാണ് റിപ്പർ ജയാനന്ദൻ എന്നറിയപ്പെടുന്ന '''കെ.പി. ജയാനന്ദൻ'''. തൃശൂർ മാള സ്വദേശിയാണിയാൾ. പ്രധാനമായും സ്ത്രീകളെ തലയ്ക്കടിച്ചശേഷം മോഷണം നടത്തുക എന്നതായിരുന്നു ഇയാളുടെ പ്രവർത്തനരീതി.
ജൂൺ 9 2013 ന് സഹതടവുകാരനൊപ്പം ഇയാൾ ജയിൽ ചാടി. മുൻപും നിരവധി തവണ ജയിൽ ചാടിയിട്ടുണ്ട്. കണ്ണൂർ സെൻട്രൽ ജയിലിൽ നിന്ന് മുൻപും ജയിൽ ചാടിയിരുന്നു. ഏഴു കൊലപാതകങ്ങൾ നടത്തിയതായി ഇയാൾ പോലീസിനോട് സമ്മതിച്ചിട്ടുണ്ട്. ഏഴു കൊലപാതകക്കേസുകളിലും 14 മോഷണക്കേസുകളിലും ഇയാൾ പ്രതിയാണ്.
മുൻപുള്ള ജയിൽ ചാട്ടം
2010-ൽ കണ്ണൂർ സെൻട്രൽ ജയിലിൽ നിന്ന് ജയാനന്ദൻ രക്ഷപ്പെട്ടുവെങ്കിലും പിന്നീട് പിടിക്കപ്പെട്ടിരുന്നു.
അവലംബം
വർഗ്ഗം:കേരളത്തിലെ കൊലയാളികൾ
കൊറോണറി കെയർ യൂണിറ്റ്
കൊറോണറി കെയർ യൂണിറ്റ് (Coronary Care Unit-CCU) അല്ലെങ്കിൽ കാർഡിയാക് ഇൻറൻസീവ് കെയർ യൂണിറ്റ്''' (cardiac intensive care unit-CICU). ആശുപത്രികളിൽ ഹൃദ്രോഗ സംബന്ധമായ അത്യാഹിതങ്ങൾക്കായി സംവിധാനിച്ചിട്ടുള്ള പ്രത്യേക സംരക്ഷണമുറി.
അവലംബം
വർഗ്ഗം:ആശുപത്രി വിഭാഗങ്ങൾ
ഫോക്ക്‌ലാൻഡ്സ് യുദ്ധം
അർജന്റീനയുo ബ്രിട്ടനുo തമ്മിൽ തെക്കൻ അറ്റ്ലാന്റിക് സമുദ്രത്തിലുള്ള ഫോക്ക് ലാൻഡ്സ് ദ്വീപിന്റെ അധികാര അവകാശത്തെച്ചൊല്ലി 1982 ൽ ഏർപ്പെട്ട യുദ്ധമാണ് ഫോക്ക്‌ലാൻഡ്സ് യുദ്ധം. മാൽവിനാ യുദ്ധമെന്നും ഇത് അറിയപ്പെടുന്നുണ്ട്. അർജന്റീനയ്ക്കു തെക്കു കിഴക്കായി സ്ഥിതി ചെയ്യുന്ന സൗത്ത് ജോർജ്ജിയ, സാൻഡ് വിച്ച് ദ്വീപുകളെച്ചൊല്ലിയുള്ള തർക്കം ഇതിനു മുൻപു തന്നെ ഈ രാജ്യങ്ങൾ തമ്മിൽ ഉടലെടുത്തിരുന്നു. 1982 ഏപ്രിൽ 2 നു അർജന്റീനിയൻ സൈന്യം ഫോക്ക്‌ലാൻഡ്സ് ദ്വീപുകളിലേയ്ക്ക് സൈനിക സന്നാഹം നടത്തുകയും അവിടെ താവളമുറപ്പിയ്ക്കുകയും ചെയ്തു. ഇതിനെ തുടർന്ന് ബ്രിട്ടീഷ് ഭരണകൂടം നാവിക, വ്യോമ സൈനിക നീക്കങ്ങൾ ഇതിനെതിരെ ശക്തമാക്കുകയും രക്തരൂക്ഷിത പോരാട്ടത്തിനൊടുവിൽ ദ്വീപുകൾ തിരിച്ചു പിടിയ്ക്കുകയും ചെയ്തു.
യുദ്ധത്തിന്റെ ബാക്കിപത്രം
ഈ ഹ്രസ്വയുദ്ധം ഇരു സൈനിക വ്യൂഹങ്ങളിലും കനത്ത നാശനഷ്ടങ്ങൾ വിതച്ചു. ആൾനാശം ഇരു രാജ്യങ്ങൾക്കും ഉണ്ടായി. ആകെ 907 ഭടന്മാർ ഈ യുദ്ധത്തിൽ കൊല്ലപ്പെട്ടു. അർജന്റീനയ്ക്കു തന്നെ 649 ഉം ബ്രിട്ടനു 255 സൈനികരെയും നഷ്ടമായി. ഏതാനും സിവിലിയന്മാരും കൊല്ലപ്പെടുകയുണ്ടായി. 74 ദിവസത്തെ ഈ യുദ്ധം ഇരു രാജ്യങ്ങളിലും ശ്രദ്ധേയമായ രാഷ്ട്രീയ നീക്കങ്ങൾക്ക് തുടക്കം കുറിയ്ക്കുന്നതിനു കാരണമായി തീർന്നു. ബ്രിട്ടനിൽ താച്ചറിന്റെ ജനപ്രീതി ഉയർന്നു. അർജന്റീനയിൽ സൈനിക ഭരണകൂടം ഇതേ തുടർന്നു നിലംപൊത്തുകയും രാജ്യം പൊതുതിരഞ്ഞെടുപ്പിലേയ്ക്കു നീങ്ങുകയും ചെയ്തു.
പ്രസിദ്ധ അർജന്റീനിയൻ എഴുത്തുകാരനായ ഹോർഹെ ലൂയി ബോർഹെ|ബോർഹെ ഈ യുദ്ധത്തെ വിശേഷിപ്പിച്ചത് രണ്ടു കഷണ്ടിക്കാർ ഒരു ചീപ്പിനു വേണ്ടി നടത്തിയ പോര് എന്നായിരുന്നു
കുറിപ്പുകൾ
വർഗ്ഗം:യുദ്ധങ്ങൾ വർഗ്ഗം:അർജന്റീനയുടെ സ്ഥല-തർക്കങ്ങൾ വർഗ്ഗം:അർജന്റീന ഉൾപ്പെട്ട യുദ്ധങ്ങൾ
എൻട്രി
രാജേഷ് അമനകര സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് എൻട്രി. രഞ്ജിനി ഹരിദാസ്, ബാബുരാജ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. അതുല്യ പ്രൊഡക്ഷൻസിന്റെ ബാനറിൽ അതുല്യ അശോകാണ് ചിത്രം നിർമ്മിച്ചത്.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
അലക്സാണ്ടർ അഫിനോജെനോവ്
Alexander Nikolayevich Afinogenov (Алекса́ндр Никола́евич Афиноге́нов) (4 April 1904, Skopin - 29 October 1941, Moscow) was a Russian playwright. അലക്സാണ്ടർ അഫിനോജെനോവ് (4 April [O.S. 22 March] 1904, Skopin - 29 October 1941, Moscow) റഷ്യക്കാരനായ നാടകകൃത്തായിരുന്നു.
പുറംകണ്ണികൾ
വർഗ്ഗം:റഷ്യൻ നാടകകൃത്തുക്കൾ വർഗ്ഗം:1904-ൽ ജനിച്ചവർ
ഇൻ്റർനാഷണൽ റിവേഴ്സ്
ഇന്റർനാഷണൽ റിവേഴ്സ് ഒരു സർക്കാരിതര, പരിസ്ഥിതി, മനുഷ്യാവകാശ സന്നദ്ധ സംഘടനയാണ്. 1985-ൽ സ്ഥാപിതമായ ഇന്റർനാഷണൽ റിവേഴ്‌സ് സാമൂഹിക, പരിസ്ഥിതി പ്രവർത്തകർ, നയ, സാമ്പത്തിക വിശകലന വിദഗ്ധർ, ശാസ്ത്രജ്ഞർ, പത്രപ്രവർത്തകർ, വികസന വിദഗ്ധർ, 60-ലധികം രാജ്യങ്ങളിലെ വിനാശകരമായ അണക്കെട്ടുകളെയും  അനന്തരഫലങ്ങളെയും ചെറുക്കുന്നതിനുള്ള സന്നദ്ധപ്രവർത്തകർ എന്നിവരുമായി ചേർന്ന് പ്രവർത്തിക്കുന്നു.
സംഘടനയ്ക്ക് ദക്ഷിണാഫ്രിക്ക, തായ്‌ലൻഡ്, ബ്രസീൽ, ചൈന, ഇന്ത്യ, യുണൈറ്റഡ് സ്റ്റേറ്റ്സ് എന്നിവിടങ്ങളിൽ സ്റ്റാഫുണ്ട്. സ്റ്റാഫിന് നിരവധി പ്രശ്‌നങ്ങളിൽ വൈദഗ്ധ്യമുണ്ട്, കൂടാതെ ഓർഗനൈസേഷന്റെ ദൗത്യം നേടിയെടുക്കുന്നതിന് ഗവേഷണം, ബോധവത്കരണം, പ്രചരണം/സമ്മർദ്ദം എന്നിവ ഉപയോഗിക്കുന്നു.
അവലോകനം
അമിതവികസനം, ദുരുപയോഗം, വിനാശകരമായ പദ്ധതികൾ എന്നിവയിൽ നിന്ന് ലോകത്തെ നദികളെ സംരക്ഷിക്കാൻ ആയി സംഘടന പ്രധാനമായും പ്രവർത്തിക്കുന്നു. 1980 കൾ മുതൽ വലിയ അണക്കെട്ടുകളുടെ നിർമ്മാണത്തിനെതിരെ ഇന്റർനാഷണൽ റിവേഴ്സ് പോരാടുന്നുണ്ട്. തങ്ങളുടെ ജീവിതത്തെയും പരിസ്ഥിതിയെയും ബാധിക്കുന്ന തീരുമാനങ്ങളിൽ ഇടപെടാൻ ആളുകൾക്ക് അവകാശമുണ്ടെന്ന് ഇന്റർനാഷണൽ റിവേഴ്സ് ശക്തമായി വിശ്വസിക്കുന്നു. മുമ്പ് നർമ്മദാ നദിയിലെ നിർദിഷ്ട അണക്കെട്ടുകളിൽ പ്രത്യേകം ശ്രദ്ധ കേന്ദ്രീകരിച്ചിട്ടുള്ള ഇന്റർനാഷണൽ റിവേഴ്‌സിന്റെ സൗത്ത് ഏഷ്യ ചാപ്റ്റർ ഇന്ത്യ, ഭൂട്ടാൻ, നേപ്പാൾ എന്നിവയിലുടനീളമുള്ള ഹിമാലയൻ മേഖലയിലും പാകിസ്ഥാൻ, ബംഗ്ലാദേശ്, ശ്രീലങ്ക എന്നിവിടങ്ങളിലെ പങ്കാളികളെ പിന്തുണയ്ക്കുകയും ചെയ്യുന്നു. അവർ നദീതട ആവാസവ്യവസ്ഥയെ സ്വാധീനിക്കുകയും പാർശ്വവത്കരിക്കപ്പെട്ട സമൂഹങ്ങളുടെ അവകാശങ്ങൾക്കും ഉപജീവനമാർഗങ്ങൾക്കും ഭീഷണിയുയർത്തുകയും ചെയ്യുന്ന വലിയ ജലവൈദ്യുത പദ്ധതികളെ വെല്ലുവിളിക്കാൻ സഹകരിക്കുകയും ചെയ്യുന്നു.
നദികളെയും അവയെ ആശ്രയിക്കുന്ന സമൂഹങ്ങളുടെ അവകാശങ്ങളെയും സംരക്ഷിക്കുക എന്നതാണ് ലക്ഷ്യമെന്ന് സംഘടന വ്യക്തമാക്കിയിട്ടുണ്ട്. ഇന്റർനാഷണൽ റിവേഴ്സ്, സുസ്ഥിരമല്ലെന്ന് കരുതുന്ന അണക്കെട്ടുകളുമായി ബന്ധപ്പെട്ട വികസന മാതൃകയ്‌ക്കെതിരെ സജീവമാണ്. വെള്ളം, ഊർജം, വെള്ളപ്പൊക്ക മാനേജ്മെന്റ് ആവശ്യങ്ങൾ എന്നിവ നിറവേറ്റുന്നതിനുള്ള ബദൽ പരിഹാരങ്ങൾ ഇത് പ്രോത്സാഹിപ്പിക്കുന്നു. അണക്കെട്ട് ബാധിതരായ ആളുകൾക്ക് ആഫ്രിക്ക, ഏഷ്യ, ലാറ്റിൻ അമേരിക്ക എന്നിവിടങ്ങളിലെ പ്രാദേശിക ഭൂമികളുടെ വികസനത്തിൽ പങ്കുചേരാനുള്ള ഉപകരണങ്ങൾ നൽകുന്നതിന് ഈ സംഘടന പ്രതിജ്ഞാബദ്ധമാണ്.
താഴേത്തട്ടിലുള്ളവരുടെ സംഘാടനവും പങ്കാളിത്തവും സുഗമമാക്കുന്നതിലൂടെ, നദി വികസനത്തെക്കുറിച്ചുള്ള നിബന്ധനകൾ മാറ്റാൻ സംഘടന ശ്രമിക്കുന്നു. സാമൂഹിക നഷ്ടപരിഹാരം, പാരിസ്ഥിതിക പുനഃസ്ഥാപനം, നിലവിലുള്ള അണക്കെട്ടുകൾ ഡീകമ്മീഷൻ ചെയ്യൽ എന്നിവയ്ക്കായി വാദിക്കാൻ ഗ്രൂപ്പ് അതിന്റെ നിരവധി പങ്കാളികളുമായി പ്രവർത്തിക്കുന്നു. ജലസംഭരണികൾ പലപ്പോഴും ഹരിതഗൃഹ വാതക ഉദ്‌വമനം ഉണ്ടാക്കുന്നു, അത് പരിസ്ഥിതിയെ കൂടുതൽ സ്വാധീനിക്കുന്നു എന്ന് പറഞ്ഞ് ജലവൈദ്യുതിയുടെ അവതരണത്തിനെതിരെയും ഇത് വാദിക്കുന്നു. അണക്കെട്ടുകൾ നിർമ്മിക്കുന്നതിനേക്കാൾ ഊർജ്ജ ചെലവ് കുറയ്ക്കുന്നതിനുള്ള ചെലവുകുറഞ്ഞതും എളുപ്പവുമായ മാർഗ്ഗമാണ് ഊർജ്ജ സംരക്ഷണം എന്ന് സർക്കാരുകളെയും കോർപ്പറേഷനുകളെയും ബോധ്യപ്പെടുത്താൻ ഇന്റർനാഷണൽ റിവേഴ്സ് ശ്രമിക്കുന്നു.
പ്രോഗ്രാമുകൾ
സാധ്യമായ ജല-ഊർജ്ജ പരിഹാരങ്ങൾ വിശകലനം ചെയ്യുന്നതിനും പ്രോത്സാഹിപ്പിക്കുന്നതിനുമുള്ള ഒരു ദ്വിമുഖ സമീപനമാണ് സംഘടന ഏറ്റെടുത്തിരിക്കുന്നത്. ആഗോള നയം മാറ്റാനുള്ള അതിന്റെ ശ്രമങ്ങളെ പ്രത്യേക സുപ്രധാന പദ്ധതികളുടെ പ്രചാരണവുമായി സംയോജിപ്പിച്ച്, വിനാശകരമായ അണക്കെട്ട് വികസനത്തിന്റെ മൂലകാരണങ്ങളും പ്രാദേശികവൽക്കരിച്ച അനന്തരഫലങ്ങളും ഒരേസമയം സംഘടന അഭിസംബോധന ചെയ്യുന്നു. ആഫ്രിക്ക, ചൈന, ലാറ്റിനമേരിക്ക, ദക്ഷിണേഷ്യ, തെക്കുകിഴക്കൻ ഏഷ്യ എന്നിവിടങ്ങളിൽ ഉടനീളമുള്ള അവരുടെ പ്രചാരണങ്ങൾ അണക്കെട്ടുകളുടെയും കാലാവസ്ഥാ വ്യതിയാനത്തിന്റെയും കാര്യത്തിൽ അന്താരാഷ്ട്ര ധനകാര്യ സ്ഥാപനങ്ങളുടെ നയങ്ങളും സമ്പ്രദായങ്ങളും പരിഷ്ക്കരിക്കുക, മനുഷ്യാവകാശങ്ങളും പാരിസ്ഥിതിക സുസ്ഥിരതയും അംഗീകരിക്കുന്ന ജല-ഊർജ്ജ പരിഹാരങ്ങൾ പ്രോത്സാഹിപ്പിക്കുക എന്നിവയിൽ ശ്രദ്ധ കേന്ദ്രീകരിക്കുന്നു.
സംഭാവനകൾ
അതിന്റെ നേട്ടങ്ങളിൽ, ഡാമുകൾക്കായുള്ള വേൾഡ് കമ്മീഷൻ രൂപീകരിക്കുന്നതിലെ അവിഭാജ്യ പങ്കാളിത്തത്തെ ഏറ്റവും പ്രധാനപ്പെട്ട സംഭാവനകളിലൊന്നായി സംഘടന കണക്കാക്കുന്നു. 1997-ൽ ലോകബാങ്കും വേൾഡ് കൺസർവേഷൻ യൂണിയനും ചേർന്ന് ആരംഭിച്ച, അണക്കെട്ടുകളോടുള്ള വർദ്ധിച്ചുവരുന്ന എതിർപ്പിന് മറുപടിയായി രൂപീകരിച്ച ഒരു ആഗോള, ബഹുമുഖ പങ്കാളിത്ത സ്ഥാപനമായിരുന്നു കമ്മീഷൻ. ഡബ്ല്യുസിഡി അതിന്റെ രണ്ട് വർഷ കാലത്ത്, ഇന്നുവരെ നടത്തിയിട്ടുള്ള ഡാമുകളെക്കുറിച്ചുള്ള ഏറ്റവും സമഗ്രമായ പഠനം നടത്തി 79 രാജ്യങ്ങളിലായി 1,000 അണക്കെട്ടുകൾ വിലയിരുത്തി.
സംഘടനയുടെ തുടക്കം മുതൽ, ലോകമെമ്പാടുമുള്ള അണക്കെട്ടുകളുടെ നിർമ്മാണം പകുതിയായി കുറഞ്ഞു, ജലവൈദ്യുതിയുടെ അനന്തരഫലങ്ങളുടെ സാർവത്രിക അംഗീകാരം വർദ്ധിച്ചുകൊണ്ടിരിക്കുന്നു.
വിവിധ ഡാം പദ്ധതികൾ, ആവാസവ്യവസ്ഥകൾ, ആളുകൾ എന്നിവയുടെ അവസ്ഥയെ അഭിസംബോധന ചെയ്യുന്നതിൽ ശ്രദ്ധ കേന്ദ്രീകരിച്ച് വേൾഡ് റിവേഴ്‌സ് റിവ്യൂ എന്ന ജേണൽ സംഘടന പ്രസിദ്ധീകരിക്കുന്നു. ഡാമുമായി ബന്ധപ്പെട്ട വിവിധ വിഷയങ്ങളെക്കുറിച്ചുള്ള വാർഷിക റിപ്പോർട്ടും ഇത് പ്രസിദ്ധീകരിക്കുന്നു.
പുറം കണ്ണികൾ
വർഗ്ഗം:അന്താരാഷ്ട്ര മനുഷ്യാവകാശ സംഘടനകൾ വർഗ്ഗം:അന്താരാഷ്ട്ര പരിസ്ഥിതി സംഘടനകൾ വർഗ്ഗം:നദികൾ
നെലംബോ ലൂട്ടിയ
നെലംബോ ലൂട്ടിയ നെലംബനോസീ കുടുംബത്തിലെ ജലസസ്യങ്ങളുടെ ഒരു ഇനം ആണ്. അമേരിക്കൻ താമര, മഞ്ഞ താമര, വാട്ടർ-ചിൻക്വാപിൻ, വോളീ എന്നിവയാണ് സാധാരണ പേരുകൾ. നെലംബോ ലൂട്ടിയ വടക്കേ അമേരിക്കൻ സ്വദേശിയാണ്. ലിനേയൻ ബൈനോമിയൽ നാമം നെലംബോ ലൂട്ടിയ (Carl Ludwig Willdenow) എന്നപേരിൽ നിലവിൽ തിരിച്ചറിയപ്പെടുന്ന ഈ സ്പീഷീസ് നെലുമ്പിയം ലൂട്ടിയം, നെലംബോ പെന്റോപ്പെറ്റാല എന്നീ മുൻകാല പേരുകളിലാണ് മറ്റു സ്പീഷീസുകൾക്കിടയിൽ വർഗ്ഗീകരിക്കപ്പെട്ടിരുന്നത്.
മറ്റ് മീഡിയ
ഡിസ്നിയുടെ കഥാപാത്രമായ പ്രിൻസസ് ടിയാന രാജകുമാരിയുടെ വസ്ത്രത്തിലെ ചിഹ്നമാണ് മഞ്ഞനിറമുള്ള "നെലംബോ ലൂട്ടിയ"
അവലംബം
വർഗ്ഗം:ജലസസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ശുദ്ധജലസസ്യങ്ങൾ വർഗ്ഗം:വടക്കേ അമേരിക്കയിലെ സസ്യജാലം
ഇന്റർലോക്ക് ഓടുകൾ
തറയിൽ പാകാനുള്ളവയാണ് ഇന്റർലോക്ക് ഓടുകൾ.വീടുകൾ,ഓഫീസുകൾ വിദ്യാലയങ്ങൾ എന്നിവയുടെ മുറ്റങ്ങളിൽ അവ പാകുന്നത് ഇപ്പോൾ വ്യാപകമായിക്കൊണ്ടിരിക്കുകയാണ്.കോൺക്രീറ്റുകൊണ്ട് നിർമ്മിക്കുന്ന ഇവയിൽ ഓരോ ഓടും ചുറ്റുമുള്ളവയുടെ വിടവുകളിലേക്ക് ഉന്തിനിൽക്കുന്ന ഭാഗങ്ങളോടു കൂടിയതാണ്. മഴവെള്ളം ഭൂമിയിലേക്ക് ആഴ്ന്നിറങ്ങുന്നത് തടയുന്ന ഇവയുടെ ഉപയോഗം പാരിസ്ഥിതികമായ പ്രത്യാഘാതങ്ങളുണ്ടാക്കുന്നതായി തെളിഞ്ഞിട്ടുണ്ട്.ഇവ അന്തരീക്ഷതാപം കൂട്ടുന്നതായും പഠനങ്ങൾ തെളിയിക്കുന്നു.
പൊഡിൽസ്കി ടോവ്‍ട്രി നാഷണൽ നേച്ചർ പാർക്ക്
നാഷണൽ നേച്ചർ പാർക്ക് പൊഡിൽസ്കി ടോവ്‍ട്രി പടിഞ്ഞാറൻ ഉക്രൈനിലെ ഖമേൽനിറ്റ്സ്കി ഒബ്ലാസ്റ്റ് പ്രോവിൻസിലെ ഹൊറോഡോക്, കമിയാനെറ്റ്‍സ്‍-പൊഡിൽസ്കി, ചെമെരിവ്റ്റ്സി റയോൺ എന്നീ ജില്ലകളിൽ സ്ഥിതിചെയ്യുന്ന നേച്ചർ പാർക്കാണ്.
പുറത്തേക്കുള്ള കണ്ണികൾ
വർഗ്ഗം:ഉക്രൈനിലെ ദേശീയോദ്യാനങ്ങൾ
പോർട്രെയ്റ്റ് ഓഫ് മാഡം പാസ്റ്റോറെറ്റ്
മാഡം പാസ്റ്റോറെറ്റ് ഉയർന്ന ക്ലാസിൽ നിന്നുള്ള ആളാണ്. എന്നാൽ സമ്പത്തിന്റെ ഏതൊരു പ്രദർശനവും സംശയത്തോടെ വീക്ഷിക്കപ്പെടുന്ന കാലഘട്ടത്തിന് അനുയോജ്യമായ രീതിയിൽ യാതൊരു ആഡംബരവുമില്ലാതെ ഇവിടെ വരച്ചിരിക്കുന്നു. പകരം അവരെ ഒരു വീട്ടമ്മയായും അമ്മയായും ചിത്രീകരിച്ചിരിക്കുന്നത് അവരുടെ ഗൃഹാതുരത്വത്തിന് ഊന്നൽ നൽകുന്നു. ഷോർട്ട് ബ്രഷ് സ്ട്രോക്കുകൾ ഉപയോഗിച്ച് സൃഷ്ടിച്ച ബ്ലോട്ടി ബാക്ക്ഗ്രൗണ്ട്, മാഡം പാസ്റ്റോറെറ്റിന്റെ കൈയിലെ തയ്യൽ സൂചി കാണാതെ പോയത് എന്നിവ ചിത്രം പൂർത്തിയാകാത്തതാണെന്ന് കാണിക്കുന്നു.
ഡേവിഡിന്റെ മരണസമയത്തും ഡേവിഡിന്റെ സ്റ്റുഡിയോയിൽ ഉണ്ടായിരുന്ന ഈ ചിത്രം അതിന്റെ വ്യവസ്ഥപ്രകാരം 400 ഫ്രാങ്കിന് വിൽക്കുകയും മാഡം പാസ്റ്റോറെറ്റിന്റെ ചെറുമകൾ, മാർക്വിസ് ഡി റൂഗെ ഡു പ്ലെസിസ്-ബെല്ലിയർ, നീ മേരി ഡി പാസ്റ്റോറെറ്റ് 1890-ൽ മരിക്കുന്നതുവരെ അവരുടെ കുടുംബത്തിൽ തുടരുകയും ചെയ്തു. 1884-ൽ മൊറൂയിലിലെ അവരുടെ ഗ്രാമഭവനത്തിൽ പൊതുജനങ്ങൾക്കായി പ്രദർശിപ്പിച്ചിരിക്കുന്നതുപോലെ ഇത് പട്ടികപ്പെടുത്തി 1890-ൽ ഒരു സന്ദർശകൻ ഇതിനെക്കുറിച്ച് വിവരിച്ചു. അവരുടെ ശേഖരങ്ങൾ 1897 മെയ് മാസത്തിൽ ലേലം ചെയ്തു. ഛായാചിത്രം 17900 ഫ്രാങ്കിന് 21 ലോട്ട് 21 ആയി എം. ചെറാമിക്ക് വിറ്റു ഇത് 1967 മുതൽ ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിൽ ഉണ്ട്.
അവലംബം
വർഗ്ഗം:ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിന്റെ ശേഖരത്തിലുള്ള ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ വർഗ്ഗം:പൂർത്തിയാകാത്ത ചിത്രങ്ങൾ
ചിന്നക്കനാൽ ഗ്രാമപഞ്ചായത്ത്
ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന പഞ്ചായത്താണ് ചിന്നക്കനാൽ ഗ്രാമപഞ്ചായത്ത്. ഇത് ഉടുമ്പൻചോല താലൂക്കിലെ തന്നെ ദേവികുളം ബ്ലോക്കിലാണ് ഉൾപ്പെടുന്നത്. 66.74 ചതുരശ്ര കിലോമീറ്റർ വിസ്തൃതിയുള്ള ഈ പഞ്ചായത്ത് 1969 സെപ്തംബർ 29 നാണ് നിലവിൽ വന്നത്.
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ഗുസ്താവസ്, അലാസ്ക
ഗുസ്താവസ്, ഹൂനാ-അൻഗൂൺ സെൻസസ് മേഖലയിലുൾപ്പെട്ട് യു.എസ്. സംസ്ഥാനമായ അലാസ്കയിലെ ഒരു പട്ടണമാകുന്നു. ജനസംഖ്യ 2000 ലെ സെൻസസിൻ പ്രകാരം 442 ആണ്. ഇതൊരു സെക്കന്റ് ക്ലാസ് പട്ടണമാകുന്നു.
കാലാവസ്ഥ
മാരിടൈം സബ് ആർട്ടിക് കാലാവസ്ഥയാണിവിടെ. അന്തരീക്ഷം ഈർപ്പമുള്ളതാണ്.
വർഗ്ഗം:അലാസ്കയിലെ പട്ടണങ്ങൾ
ആന്തരിക ധമനീ കോയിലിംഗ് ചികിത്സ
ശരീരത്തിൽ എവിടെയുമുള്ള ധമനീവിക്കത്തിനും രക്തസ്രാവത്തിനുമുള്ള ഒരു ചികിത്സയാണ് ആന്തരിക ധമനീ കോയിലിംഗ് (Endovascular coiling). തലച്ചോറിലെ സെറിബ്രം ഭാഗത്ത് സംഭവിക്കുന്ന ധമനിവീക്കത്തിനും (cerebral aneurysms)രക്തസ്രാവത്തിനുമുള്ള പരിഹാരങ്ങളിലൊന്നാണിത്. മറ്റൊന്ന്, ശസ്ത്രക്രിയ വഴിയുള്ള ക്ലിപ്പിങ്ങ് ആണ്. രകതസ്രാവം നിർത്താനുള്ള സ്റ്റെന്റിങ്ങിനു പകരമുള്ള ചികിത്സയുമാണ്.
സൂചനകൾ
സെറിബ്രം ഭാഗത്ത് സംഭവിക്കുന്ന ധമനിവീക്കത്തിനും (cerebral aneurysms)രക്തസ്രാവത്തിനുമുള്ള പരിഹാരങ്ങളിലൊന്നാണ് ആന്തരിക ധമനീ കോയിലിംഗ് (Endovascular coiling). വീർത്ത ധമനി പൊട്ടാതെയും പൊട്ടി രക്തസ്രാവം നടക്കുന്ന ധമനിയെ തുടർന്ന് രക്തസ്രാവം ഉണ്ടാകാതെയും തടയുകയുമാണ് ലക്ഷ്യം. പൊട്ടിയ ധമനിവീക്കത്തിൽ ധമനിയിൽനിന്നും രക്തസ്രാവം തുടങ്ങിയ ഉടനെ തന്നെ ഈ പ്രക്രിയ നടത്തുന്നതാണുത്തമം. അല്ലെങ്കിൽ ആദ്യ ധമനീ പൊട്ടലിനു ശേഷം വരുന്ന കുറച്ചു ആഴ്ചകൾക്കകംതന്നെ വീണ്ടും രക്തസ്രാവം ഉണ്ടാകാൻ ഇടയാകും. വീർത്തിരിക്കുന്ന ധമനിയുടെ കഴുത്തുഭാഗത്തിനു 4 മില്ലീമീറ്ററിനേക്കാൾ കുറഞ്ഞ വ്യാസമുള്ളതും ലൂമിനൽ വ്യാസം 25 മില്ലീമീറ്ററിൽ കുറഞ്ഞതും ആയ വീർത്തഭാഗത്താണ് ഈ ചികിത്സ ചെയ്യാൻ ഉത്തമം. പ്രധാന രക്തക്കുഴലിൽനിന്നും വേർതിരിഞ്ഞ് കാണാൻ കഴിയും വിധമുള്ള ഇത്തരം വീർത്ത ഭാഗത്ത് ആന്തരിക ധമനീ കോയിലിംഗ് ചെയ്യുന്നു. എന്നിരുന്നാലും സാങ്കേതികവിദ്യ വികസിച്ച ഇക്കാലത്ത് മറ്റു പല തരത്തിലുള്ള ധമനിവീക്കത്തേയും ഇങ്ങനെ ചികിത്സിക്കാൻ കഴിയും.
രീതി
കോയിലുകൾക്കു ചുറ്റുപാടുമായി രക്തം കട്ടപിടിക്കാൻ ഇടയാക്കി വീക്കമുള്ള ഭാഗത്തെ വീർപ്പിനെ സീൽ ചെയ്ത് രക്തക്കുഴലിന്റെ ദുർബ്ബലമായ പുറംഭിത്തിയെ അധികം മർദ്ദമുണ്ടാകാതെ തടയുക എന്നതാണ് ലക്ഷ്യം.
ചെയ്യുന്ന വിധം
പൊതുവായി ബോധം കെടുത്തിയശേഷം നാഡീറേഡിയോളജിസ്റ്റ് ആയ വിദഗ്ദ്ധൻ ആന്തരിക ധമനീ കോയിലിംഗ് ചെയ്യുന്നു. ഫ്ലൂറോസ്കോപ്പിക് ഇമേജിങ് സഹായത്താലാണ് ഇതു ചെയ്യുന്നത്. മാർഗ്ഗനിർദ്ദേശകമായി ഒരു കത്തീറ്റർ (കുഴൽ) ഫെമോറൽ ആർട്ടറി വഴി കടത്തി എവിടെയാണ് ആന്തരിക ധമനീ കോയിലിംഗ് ചെയ്യേണ്ട ഇടത്തെത്തിക്കുന്നു. അഞ്ചിയോഗ്രാഫി ചെയ്തശേഷമാണ് വീക്കമുള്ള ഭാഗം കൃത്യമായി കണ്ടെത്തുന്നത്. ഇതിനുശേഷം ഒരു സൂക്ഷ്മമായ കത്തീറ്ററിനെ വീർപ്പുള്ള ഭാഗത്തേയ്ക്കു നയിക്കുന്നു.
ഈ മൈക്രോ കത്തീറ്റർ ഉപയൊഗിച്ച് ഇളക്കി വേർപെടുത്താവുന്ന തരം പ്ലാറ്റിനം കൊണ്ടു നിർമ്മിച്ച കോയിലുകൾ (ചുരുളുകൾ) വീർത്തിരിക്കുന്ന ധമനിഭാഗത്തു കടത്തുന്നു. പലതരം ഇത്തരം കോയിലുകൾ ലഭ്യമാണ്. പ്ലാറ്റിനംകൊണ്ടുള്ള ഗുഗ്ല്യെൽമി ഡിറ്റാച്ചബിൾ കോയിലുകൾ, ബയോപോളിമർ കൊണ്ടു പൊതിഞ്ഞ മാട്രിക്സ് കോയിലുകൾ, ഹൈഡ്രോജെൽ കൊണ്ട് പൊതിഞ്ഞ കോയിലുകൾ എന്നിവ ഇവയിൽ ചിലവയാണ്. ഇത്തരം ചെറു കോയിലുകളിൽ അനുയോജ്യമായതിലേതെങ്കിലും ഈ വീർത്ത ഭാഗം മുഴുവൻ നിറയും വരെ അനെകമെണ്ണം കടത്തിവിടുന്നു. എന്നാൽ വിശാലമായ കഴുത്തുള്ള വീർപാണെങ്കിൽ ഒരു സ്റ്റെന്റ് ഉപയോഗിച്ചേക്കാം.
ഫലം
ഇതിന്റെ ഗുണഫലത്തെപ്പറ്റി വ്യത്യസ്ത അഭിപ്രായങ്ങൾ നിലനിൽക്കുന്നുണ്ടെങ്കിലും കൂടുതൽ പഠനങ്ങളും അനുകൂലമായാണ് ഫലം കാണിച്ചതെന്നു കാണുന്നു. ഒരു വർഷത്തിനുള്ളിൽ ഇതിന്റെ ഗുണഫലം ശരിയായരീതിയിൽ ലഭിച്ചതായി പഠനങ്ങൾ വ്യക്തമാക്കുന്നു.
ചരിത്രം
1991ൽ ഗ്വിഡോ ഗുഗ്ലൈൽമി ആണ് ഈ സംബ്രദായം വികസിപ്പിച്ചത്. ഈയടുത്തകാലത്ത് കോയിലിങ് ശസ്ത്രക്രിയയ്ക്ക് പകരമുള്ള ചികിത്സയായി മാറിക്കഴിഞ്ഞിട്ടുണ്ട്.
അവലംബങ്ങൾ
വർഗ്ഗം:ശസ്ത്രക്രിയ
ഹോൺ ഓഫ് ആഫ്രിക്ക
വടക്കു കിഴക്കേ ആഫ്രിക്കയിലെ ഒരു ഉപദ്വീപ് ആണ് ഹോൺ ഓഫ് ആഫ്രിക്ക (Horn of Africa). (Geeska Afrika, Gaaffaa Afriikaa, የአፍሪካ ቀንድ yäafrika qänd, القرن الأفريقي al-qarn al-'afrīqī, ቀርኒ ኣፍሪቃ) ( HOA എന്നും സൊമാലി ഉപദ്വീപ് (Somali Peninsula എന്നും അറിയപ്പെടുന്നു. ഏദൻ കടലിടുക്കിന്റെ തെക്കായിനൂറുകണക്കിനു കിലോമീറ്ററുകൾ അറബിക്കടലിലേക്ക് തള്ളി നിൽക്കുന്ന രീതിയിലാണ് ഈ പ്രദേശങ്ങാൾ ഉള്ളത്. ചുരുക്കത്തിൽ ജിബൂട്ടി, എരിട്രിയ, എത്യോപ്യ, സൊമാലിയ എന്നീ രാജ്യങ്ങളെയെല്ലാം കൂടി വിളിക്കുന്ന പേരാണ് ഹോൺ ഒഫ് ആഫ്രിക്ക എന്ന്.
പുറത്തേക്കുള്ള കണ്ണികൾ
വർഗ്ഗം:ഉപദ്വീപുകൾ വർഗ്ഗം:ചെങ്കടൽ വർഗ്ഗം:മഹാവൈവിധ്യപ്രദേശങ്ങൾ വർഗ്ഗം:ആഫ്രിക്കയിലെ ഉപഭൂവിഭാഗങ്ങൾ
കെ. രാധാകൃഷ്ണൻ (പൊതുപ്രവർത്തകൻ)
'''കെ. രാധാകൃഷ്ണൻ''' (ജനനം: 1964 മേയ് 24) കേരളത്തിലെ ഇടതുപക്ഷ രാഷ്ട്രീയപ്രവർത്തകനാണ്. ഇദ്ദേഹം സി.പി.ഐ.(എം) കേന്ദ്ര കമ്മിറ്റി അംഗമാണ്. പതിനഞ്ചാം കേരളനിയമസഭയിലെ ദേവസ്വം,  പിന്നോക്ക ക്ഷേമം, പാർലമെന്ററികാര്യം വകുപ്പ് മന്ത്രിയാണ്. തൃശൂർ ജില്ലയിലെ ചേലക്കര നിയോജകമണ്ഡലത്തിൽ നിന്ന് പതിനഞ്ചാം കേരള നിയമസഭയിലേക്ക് തെരഞ്ഞെടുക്കപ്പെട്ടു.
ജീവിതരേഖ
1964 മാർച്ച് 24-ന് ഇടുക്കിജില്ലയിലെ പുള്ളിക്കാനത്ത് ജനിച്ചു. പരേതനായ എം.സി. കൊച്ചുണ്ണിയും ചിന്നമ്മയുമാണ് മാതാപിതാക്കൾ. ഇദ്ദേഹത്തിന്റെ അച്ഛൻ ഒരു തോട്ടം തൊഴിലാളിയായിരുന്നു. തോന്നൂർക്കര എ.യു.പി. സ്കൂളിലാണ് പ്രാധമിക വിദ്യാഭ്യാസം നടത്തിയത്. ചേലക്കര എസ്.എം.ടി.ജി.എച്ച്.എസിലാണ് ഇദ്ദേഹം ഹൈസ്കൂൾ പഠനം നടത്തിയത്. വടക്കാഞ്ചേരി ശ്രീ. വ്യാസ കോളേജിലും ശ്രീ കേരള വർമ്മ കോളേജിലും തുടർ പഠനം നടത്തി. വിദ്യാർത്ഥി ജീവിതത്തിനിടെത്തന്നെ ഇദ്ദേഹം രാഷ്ട്രീയ പ്രവർത്തനം ആരംഭിച്ചിരുന്നു.
രാഷ്ട്രീയത്തിൽ
ഇദ്ദേഹം എസ്.എഫ്.ഐ.യുടെ സജീവ പ്രവർത്തകനായിരുന്നു. കേരള വർമ കോളേജിൽ യുണിറ്റ് സെക്രട്ടറി, ചേലക്കര ഏരിയ സെക്രടറി, തൃശൂർ ജില്ല സെക്രട്ടറിയറ്റ് അംഗം എന്നീ സ്ഥാനങ്ങൾ ഇദ്ദേഹം എസ്.എഫ്.ഐയിൽ വഹിച്ചിട്ടുണ്ട്. ഡി.വൈ.എഫ്.ഐ. ചേലക്കര ബ്ലോക്ക് കമ്മിറ്റി സെക്രട്ടറി, സംസ്ഥാന കമ്മിറ്റി അംഗം എന്നീ നിലകളിലും ഇദ്ദേഹം പ്രവർത്തിച്ചിരുന്നു. ഇപ്പോൾ സി.പി.ഐ.(എം.) സംസ്ഥാന കമ്മിറ്റി അംഗമാണ്. കേരള ശാസ്ത്ര സാഹിത്യ പരിഷത്ത്, ഗ്രന്ഥ ശാലാ സംഘം, സമ്പൂർണ സാക്ഷരതാ യജ്ഞം എന്നിവയിൽ പങ്കാളിയായിട്ടുണ്ട്. 1991-ൽ ഇദ്ദേഹം വള്ളത്തോൾ നഗർ ഡിവിഷനിൽ നിന്നും തൃശൂർ ജില്ലാ കൗൺസിലിലേക്ക് തെരഞ്ഞെടുക്കപെട്ടു.1996-ൽ ആദ്യമായി ചേലക്കര നിയോജകമണ്ഡലത്തിൽനിന്നും നിയമ സഭാ സാമാജികനായി. 1996 -2001 സമയത്ത് ഇ.കെ. നായനാർ മന്ത്രിസഭയിൽ പട്ടിക ജാതി പട്ടിക വർഗ്ഗ ക്ഷേമം, യുവജന കാര്യം എന്നീ വകുപ്പുകൾ കൈകാര്യം ചെയ്യുന്ന മന്ത്രിയായിരുന്നു. 2001-ൽ ഇദ്ദേഹം വീണ്ടും തിരഞ്ഞെടുക്കപ്പെടുകയും പ്രതിപക്ഷ ചീഫ് വിപ്പാവുകയും ചെയ്തു. 2006-ൽ തിരഞ്ഞെടുക്കപ്പെടുകയും പന്ത്രണ്ടാം നിയമസഭയിൽ സ്പീക്കറാവുകയും ചെയ്തു. സി പി ഐ എം കേന്ദ്ര കമ്മിറ്റി അംഗമായ ഇദ്ദേഹം ദളിത് ശോഷൻ മുക്തി മഞ്ച് അഖിലേന്ത്യ പ്രസിഡന്റുാണ്.
അവലംബം
വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:കേരള നിയമസഭയിലെ സ്പീക്കർമാർ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:1964-ൽ ജനിച്ചവർ വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ വർഗ്ഗം:കേരളത്തിലെ പിന്നോക്കക്ഷേമവകുപ്പ് മന്ത്രിമാർ വർഗ്ഗം:കേരളത്തിലെ ദേവസ്വം ബോർഡ് വകുപ്പ് മന്ത്രിമാർ വർഗ്ഗം:കേരളത്തിലെ പാർലമെന്ററികാര്യ വകുപ്പ് മന്ത്രിമാർ
കാസ്കേഡ് റേഞ്ച്
കാസ്കേഡ് റേഞ്ച് അല്ലെങ്കിൽ കാസ്കേഡ്സ് തെക്കൻ ബ്രിട്ടീഷ് കൊളംബിയിൽനിന്നാരംഭിച്ച് വാഷിംഗ്ടൺ, ഒറിഗൺ എന്നിവിടങ്ങളിലൂടെ വടക്കൻ കാലിഫോർണിയ വരെ വ്യാപിച്ചുകിടക്കുന്ന പടിഞ്ഞാറൻ വടക്കേ അമേരിക്കയിലെ ഒരു പ്രധാന പർവതനിരയാണ്. നോർത്ത് കാസ്കേഡ്സ് പോലുള്ള അഗ്നിപർവ്വതേതര പർവതങ്ങളും ഹൈ കാസ്കേഡ്സ് എന്നറിയപ്പെടുന്ന ശ്രദ്ധേയമായ അഗ്നിപർവ്വതങ്ങളും ഇതിൽ ഉൾപ്പെടുന്നു. ബ്രിട്ടീഷ് കൊളംബിയയിലെ പർവ്വതനിരയുടെ ഒരു ചെറിയ ഭാഗത്തെ കനേഡിയൻ കാസ്കേഡ്സ് അല്ലെങ്കിൽ പ്രാദേശികമായി കാസ്കേഡ് പർവതനിരകൾ എന്ന് വിളിക്കപ്പെടുന്നു. ഈ ശ്രേണിയിലെ ഏറ്റവും ഉയർന്ന കൊടുമുടി 14,411 അടി (4,392 മീറ്റർ) ഉയരത്തിലുള്ള വാഷിംഗ്ടണിലെ മൌണ്ട് റെയ്‌നിയർ ആണ്.
റിംഗ് ഓഫ് ഫയർ എന്നറിയപ്പെടുന്ന പസഫിക് മഹാസമുദ്രത്തെ വലയം ചെയ്തു കിടക്കുന്ന അഗ്നിപർവ്വതങ്ങളുടേയും ബന്ധപ്പെട്ട പർവതങ്ങളുടേയും ഭാഗമാണ് കാസ്കേഡ്. കഴിഞ്ഞ 200 വർഷത്തിനിടയിൽ തുടർച്ചയായ അമേരിക്കൻ ഐക്യനാടുകളിലെ എല്ലാ പൊട്ടിത്തെറികളും കാസ്കേഡ് അഗ്നിപർവ്വതങ്ങളിൽ നിന്നായിരുന്നു. 1914 മുതൽ 1921 വരെയുള്ള ലാസ്സൻ കൊടുമുടിയിലേയും 1980 ലെ സെന്റ് ഹെലൻസ് കൊടുമുടിയിലേയുമാണ് ഏറ്റവും പുതിയ രണ്ട് വലിയ പൊട്ടിത്തെറികൾ. സെന്റ് ഹെലൻസ് കൊടുമുടിയിൽ 2004 മുതൽ 2008 വരെയുള്ള സമീപകാലത്ത് ചെറിയ പൊട്ടിത്തെറികളും ഉണ്ടായിട്ടുണ്ട്. വടക്കേ അമേരിക്ക, മധ്യ അമേരിക്ക, തെക്കേ അമേരിക്ക എന്നിവയുടെ പടിഞ്ഞാറൻ നട്ടെല്ലായി രൂപപ്പെടുന്ന പർവതനിരകളുടെ (കോർഡില്ലേറ) ഒരു തുടർച്ചയായ ശൃംഖലയായ അമേരിക്കൻ കോർഡില്ലേറയുടെ ഭാഗമാണ് കാസ്കേഡ് റേഞ്ച്.
മറയൂർ ശർക്കര
ഭൗമസൂചിക പദവി ലഭിക്കുന്ന കേരളത്തിലെ ഒരു കാർഷിക ഉൽപ്പന്നമാണ്  മറയൂർ ശർക്കര. ഇടുക്കി ജില്ലയിലെ മറയൂർ, കാന്തല്ലൂർ പ്രദേശങ്ങളിലായി 900 ത്തോളം കർഷകർ ഉൽപാദിപ്പിക്കുന്ന മറയൂർ ശർക്കര, പരമ്പരാഗത രീതിയിൽ ഉൽപാദിപ്പിക്കുന്നവയാണ്. മറ്റു പ്രദേശങ്ങളിൽനിന്നു വ്യത്യസ്തമായി മറയൂർ കാന്തല്ലൂർ പ്രദേശത്ത് വർഷം മുഴുവൻ കരിമ്പ് കൃഷി ചെയ്യുന്നു.
കാസ്കേഡ് റേഞ്ച്
ഭൂമിശാസ്ത്രം
വടക്കൻ കാലിഫോർണിയയിലെ ലാസ്സൻ പീക്ക് (മൌണ്ട് ലാസ്സൻ എന്നും അറിയപ്പെടുന്നു) മുതൽ ബ്രിട്ടീഷ് കൊളംബിയയിലെ നിക്കോള, തോംസൺ നദികളുടെ സംഗമസ്ഥാനം വരെ കാസ്കേഡ് നിരകൾ വ്യാപിച്ചുകിടക്കുന്നു. ഫ്രാസർ നദി കാസ്കേഡ് നിരകളെ കാനഡയിലെ തീരദേശ പർവതനിരകളിൽ നിന്ന് വേർതിരിക്കുന്നു, അതുപോലെതന്നെ വില്ലാമെറ്റ് താഴ്‍വര ഒറിഗോൺ കോസ്റ്റ് റേഞ്ചിന്റെ ഉപരിഭാഗത്ത് നിന്നും ഇതിനെ വേർതിരിക്കുന്നു. ഹൈ കാസ്കേഡ്സ് എന്നറിയപ്പെടുന്ന കാസ്കേഡ് നിരകളിലെ ഏറ്റവും ഉയർന്ന അഗ്നിപർവ്വതങ്ങൾ അവയുടെ ചുറ്റുപാടുകളിൽ ആധിപത്യം സ്ഥാപിക്കുകയും പലപ്പോഴും സമീപത്തുള്ള പർവതനിരകളുടെ ഇരട്ടി ഉയരത്തിൽ നിൽക്കുകയും ചെയ്യുന്നു. അവയ്‌ക്ക് പലപ്പോഴും ഒരു മൈലോ അതിലധികമോ ദൃശ്യ ഉയരം (സമീപ ക്രെസ്റ്റ്‌ലൈനുകൾക്ക് മുകളിലുള്ള ഉയരം) ഉണ്ട്. 14,411 അടി (4,392 മീറ്റർ) ഉയരമുള്ള മൌണ്ട് റെയ്‌നർ പോലുള്ള ഏറ്റവും ഉയർന്ന കൊടുമുടികൾ 50 മുതൽ 100 മൈൽ (80 മുതൽ 161 കിലോമീറ്റർ) വരെ ചുറ്റുപാടിൽ ആധിപത്യം സ്ഥാപിക്കുന്നു.